
SKRIPTA -"USTAVNO PRAVO USMENI DIO" SLUŽI ISKLJUČIVO ZA PONAVLJANJE GRADIVA 

1. ŠTO JE PRAVO? (str.18)
Pravo predstavlja skup pravila ljudskog ponašanja koje je donio i sankcionirao državni autoritet. Pravo se pojavljuje kao konsekvenca organiziranog života u društvu, D. Villey je rekao da ne postoji pravo Robinsona na njegovom otoku!

Prema Kantu, pojedinac se podvrgava autonomnim normama, koje reflektiraju volju države. Razlikujemo privatno (ima egalitarni karakter- temelji se na autonomiji volje) i javno pravo (regulira odnose između države, javne vlasti i pojednica).
2. ZNAČENJE TERMINA USTAVNO PRAVO (str. 19)
-misli se na Pravnu granu - u pravnom sistemu svake zemlje,
-a i naziv je jedne posebne znanosti

3. SADRŽAJ I PREDMET (str.20)
Sadržaj jest konkretizacija njegovog predmeta putem normi ovog prava, a pod predmetom se podrazumjeva određeno područje društvenih odnosa koje odnose reguliraju određene pravne grane. Znači, predmet UP nisu norme nego oni društveni, politički i ekonomski odnosi koji se tim normama reguliraju i to:

-procesi koji se u okviru ovih odnosa stvaraju,
-institucije koje se unutar njih formiraju, postoje i djeluju,
-subjekti koji unutar tih odnosa djeluju.
4. IZVORI USTAVNOG PRAVA (str. 21)
· -Pravni - raznovrsni opći pravni akti koji reguliraju odnose koji spadaju u predmet Ustavnog prava. Pravni izvori u RH su:
-Ustav RH ,

-Ustavni zakon za provedbu Ustava RH,

-Ustavni zakon o ljudskim pravima i slobodama i o pravima etničkih i nacionalnih manjina u RH,

-Zakon o izborima zastupnika u Sabor RH,

-Zakon o izboru predsjednika RH,

-Zakon o Vladi RH,

-Poslovnik Sabora Republike Hrvatske,

-Poslovnik Vlade RH.

· -Nepravni -politička teorija, politički  programi i drugi dok. političkih organizacija.
5. O POJMU KONTESTACIJE /RECEPCIJI OSPORAVANJA (str. 25)
Opasnost od dezintegracije jedna je od najvećih. Svim ljudskim društvima, na Oksidentu i na Orijentu, pa do danas-prijetile su opasnosti za OPSTANAK. Zato se postojanje VLASTI smatra nužnim. Prva funkcija vlasti je da se suprotstavi opasnostima od dezintegracije društva.

VLAST  implicira pojavu nejednakosti i privilegija, znači postoje nejednakosti između upravljanih i upravljača. Zbog tih nejednakosti dolazi do OSPORAVANJA - kontestacije.

Politički mehanizmi na Zapadu počivaju na osporavanju. Mogućnost osporavanja znači da oni koji se protive vlasti mogu upravljače miroljubivo i legalno eliminirati s vlasti.

Društvo se orjentira prema pluralizmu--formiranju različitih političkih partija. Glavni problemi koji se tiču vođenja društva raspravljaju se javno.
Kada nema prirodnog oduška kojeg omogućuju institucionalni kanali kontestacija prelazi u polje nasilja. (bivša SFRJ).
6. O NASTANKU PREDSTAVNIČKOG SISTEMA

U Velikoj Britaniji predstavnički sistem rodio se i razvijao od 13.-og  stoljeća do modernih vremena u stalnom napretku. Engleski je parlament 1965. slavio 700 godina postojanja.

· Britanski izvori predstavničkog sistema
Nesmetani razvitak predstavničkog sistema u Ujedinjenom kraljevstvu Velike Britanije i SJ. Irske temelji se na:

1. -karakteru feudalnog režima
Misli se na jaku  kraljevsku vlast, koja je dominantna u feudalnoj organizaciji. U Francuskoj nije bilo tako, kralj je bio lišen svh kraljevskih prerogativa (povlastica) spram jakih i brojnih velikaša. U Engleskoj su feudalno plemstvo i srednja klasa imali zajedničke interese u borbi protiv jake kraljeve vlasti, pa su bili ujedinjeni u borbi da se ograniče prerogative krune.
2. -postojanju prvih predstavničkih tijela
Od samih početaka u Engleskoj su se organizirala predstavništva grofovija. Dok su opći staleži bili podijeljeni na tri staleža: plemstvo, svećenstvo i treći stalež, engleski parlament dijelio se na 2 dijela: plemići, svjetovni i duhovni s jedne strane a s druge strane predstavnici grofovija. Ova je okolnost kasnije utjecala na razvoj predstavničkog sistema u Engleskoj i drugdje i na razvoj cjelokupnog ustavnog prava.
3. -posebnom, ponešto izdvojenom političkom temperamentu ljudi 
Dolazilo je više no drugdje do izražaja sklonost kompromisu, respekt prema savjetima, tolerancija.

· NASTANAK PARLAMENTA
Od početka je kralj u potpunosti raspolagao kako legislativnom tako i egzekutivnom vlasti. Tijekom 12 stoljeća dolazi do promjena, naime običaja da kralj, pred donošenjem važnih odluka saziva " Concilium" kojeg su sačinjavali najvažniji plemići i crkveni vjerodostojanstvenici. Nazvano je " Magnum Concilium" ; od kraja 12 st. funkcioniralo je s vremena na vrijeme. Od početka 13 st. ono se spominje i u Magna Charti iz 1215. g, kao tijelo koje daje suglasnost na dizanje poreza i koje zaprima sve peticije spram upravljača . Od 20.01. 1265. bili su na zasijedanje pozvana i po 2 predstavnika grofovija, koji su u velikom vijeću sjedila napram svećenika i baruna.Taj se datum uzima kao datum rođenja engleskog parlamenta. Sredinom 14 st. razdvojili su se u 2 doma, iz razloga što su predstavnici gradova kao predstavnici druge društvene klase , što se razlikovala od duhovnih i svjetovnih plemića , preferirali vijećati odvojeno. Usprkos činjenici razdvajanja domova, oni su i dalje surađivali, jer su imali zajednički interes, borbu protiv arbitrarnosti monarha. Koristeći svoja prava dobijena Magna Chartom a posebno pravo peticije, te pravo da kažu svoje glede poreza, članovi parlamenta su od 1462. počeli i sami predlagati zakone. Sadržajno usaglašene u domovima, te je zakone kralj samo promulgirao.
· KRIZA APSOLUTNE MONARHIJE-14-15. st
Apsolutna monarhija traje u Engleskoj od 1485 ( dinastija Tudor) do 1603 ( dinastija Stuard). U ovome su intervalu engleski tron zaposjeli suvereni s izrazitom despotskim temperamentom. Henry VII, Henry VIII, Edward VI, Queen Mary Tudor, Queen Elisabeth Tudor I. Tudori su nastojali zadržati harmonične odnose s parlamentom. Za vrijeme Henrija VIII, parlament je omogućio monarhu da njegove proklamacije dobiju snagu zakona, što je praktično značilo da je legislativna vlast prešla u ruke monarha.

· ENGLESKE POLITIČKE REVOLUCIJE
Engleska u 17 st. obilježava drugi konflikt između parlamenta i monarha i taj je sukob riješen u korist Parlamenta . Borba između Stuarda ( James I  i Charles I ) i Parlamenta dovela je do građanskog rata koji je završio osudom na smrt engleskog monarha.

Značajke trijumfa Parlamenta bili su: pakt monarha s Parlamentom, prihvaćanje Bill of Rights 1689., odustajanje od prava krune, prihvaćanje Act of Sattlemeta iz 1701. kojim su uspostavljena nova ograničenja kruni i proširene granice prava i sloboda . Od kraja 18. st. parlament je gotovo svakodnevno intervenirao i svakodnevni život zemlje, izglasavajući zakone i kontrolirajući rad ministara. Vlast se konstitucionalizirala, tako se od početka 18. st. u Engleskoj razvio predstavnički sistem kojemu je odlika da se pored kralja i njegovih ministara, organizirala grupa cenzora koji su surađivali sa krunom ali je i ograničavali prije svega u interesu slobode građana..
7. PRINCIPI POKRETA USTAVNOSTI NA ZAPADU (str. 26)
Tri su temeljna principa koja osvjetljavaju pokret ustavnosti na Zapadu:

a) POVJERENJE U POJEDNICA

· doprinos antike- radi se o afirmaciji ljudske osobnosti, slobodne i odgovorne ljudske osobe, da se homo sapiens ima smatrati centrom inicijativa. Epiktet i Seneka otkrivaju doktrinu prirodnog prava koje afirmira postojanje vječnih i nepromjenjivih zakona koji počivaju u ljudskoj prirodi, a superiorni su nad zakonima pozitivnog prava iza kojih stoji država.
· doprinos kršćanstva- preoblikovalo je ideje antike, naime ideja o slobodnoj i odgovornoj ličnosti valorizirana je afirmacijom ljubavi i skrbi za pojedinca, no koncept slobode i osobnosti ograničen je doktrinom prvobitnog grijeha.
· doprinos feudalizma- potiče snažan razvoj aristokratske prirode, egzaltacija(zanos) kod plemstva se transponira kasnije u lojalnost i moderni civizam-građanstvo. Pojavom renesanse afirmira se humanistička tradicija.
· doprinos filozofije prosvjetiteljstva- veliki mislioci poput Montesquiea , Rousseaua, Descarta i Spinoze počiva na carstvu razuma, koje je logikom u stanju objasniti ne samo fizičke fenomene, nego i totalitet socijalnih, političkih i ekonomskih problema. Društvo predstavlja pojedince koje vežu spone društvenog ugovora, što je izraz opće volje.Taj ogranak individualizma, socijalno lociran unutar građanske klase naziva se optimističkim individualizmom.
POVJERENJE U POJEDINCA-Prvi se znak očituje u priznavanju sloboda čovjeku na socijalnom i političkom planu...

POVJERENJE U GRAĐANINA-U zemljema zapada na djelu je povjerenje da će u okvirima predstavničkog, reprezentativnog sistema izabranici naroda predstavljati svoje birače.

b)VJERA U VRLINU DIJALOGA

-Sokrat vodi dijalog koji otkriva istinu njegovim učenicima.
-Židovsko - kršćanski dijalog prenosi ideju o razmjeni riječi između nestvorenog i stvorenog.

-Dijalog implicira mogućnost komunikacije.
-Na zapadu mehanizam političke reprezentacije na jedan bitan način teži uspostavi institucije dijaloga između birača i izabranog predstavnika.
-Pluralitet političkih partija teži uspostavi dijaloga, a i parlamenti funkcioniraju na osnovi tehnike dijaloga--sve u svemu klasično ustavno pravo predstavlja konkretizaciju civilizacije dijaloga.
c) SKLONOST RACIONALNOJ ORGANIZACIJI

-Racionalni pogled na svijet - razvija se još od srednjeg vijeka 
-Budući da je ustavno pravo organizacija države u kojoj se istovremeno priznaje postojanje dvaju nesvodivih elemenata, vlasti upravljača i slobode upravljanih, onda takva organizacija ima evidentan racionalni karakter.
8. DIJALOG (str. 28) pogledaj prethodno pitanje
9. KARAKTERISTIKE KLASIČNOG USTAVNOG PRAVA (str. 29)
· pronalazak reprezentativnog režima- unutar antičkog grada , vlast se mogla vršti na direktan i neposredan način, bilo je lako sakupiti građane. Danas je to nemoguće. Neke su zemlje poput Švicarske i Američke Republike od 18 st organizirali procedure poluneposredne demokracije:referendum, narodnu inicijativu i pravo narodnog opoziva.Velika Britanija pruža primjer zemlje u kojoj je konstitucionalizacija političke vlasti prethodila demokratizaciji.

· funkcija predstavnika-imaju fundamentalnu zadaću da sredstvima dijaloga uspostave zbiljsku, konkretnu koegzistenciju između vlasti i slobode.U logici je predstavničkog sistema da predstavnici budu izabrani na određeno vrijeme mada je ta ideja vrijeđala monarhistički princip nasljedstva vlasti: Velika Britanija je bila prihvatila princip političke neutralizacije monarha, što označava princip "Kralj kraljuje ali ne vlada". Monarh jest u poziciji najvišeg organa, ali je stvarno prvi ministar kao reprezetant na čelu upravljača.
· organizacija natjecateljskih izbora-pluralizam potiče kompetetivne izbore u kojima različiti pojedinci predstavljaju različite političke partije s ciljem da osvoje povjerenje birača.
10. O RAVNOTEŽAMA U KLASIČNOM USTAVNOM PRAVU (str.31)
U svom klasičnom obliku i konstitucionalizam Zapada počiva na socijalnim, političkim i institucionalnim ravnotežama.
· Socijalna ravnoteža

-Svi politički režimi, uključujući demokraciju (bez obzira na definiciju koju je dao Lincoln " Demokracija je vladavina naroda, za narod u cjelini ili njegov dio, od strane većine koju stvara i opoziva narod") jeste u određenom obliku oligarhija.
No zanimljivi historijski primjer socijalne ravnoteže nalazio se u patricijsko -plebejskoj Republici u Rimu koja je postojala 350 g. prije kršćanske ere.

-U Velikoj Britaniji dugo je bilo na snazi cenzitarno izborno pravo. Posebno mjesto je imala aristokracija i Dom lordova, zatim institucija "Establishmenta".

-Anglo-Američke demokracije-  Izbor predsjednika SAD-a u početku je bio zamišljen kao dezignacija (imenovanje) od strane izborničke aristokracije, intencija je bila da reprezentira elitu- oligarhiju,a tek se s vremenom krenulo k općem izboru PR.

-U Francuskoj u 18 st. potpuno je odbačena socio-politička struktura patricijsko-plebejskog tipa. Funkcioneri i birokrati sve više zauzimaju mjesta koja je nekada imala aristokracija.
· Politička ravnoteža-još je i Aristel prije 2000 g. primjetio da je najvidljiviji aspekt političke slobode u tome što nema pojednica koji je nezamjenjiv na poziciji vlasti. Pozicija upravljača i upravljanog dade se zamijeniti.
· Institucionalna ravnoteža (ekvilibrij)-postoji ravnoteža između centralne i lokalne vlasti. Riječ je o ravnoteži  bez kojih bi život u društvu postao ubrzo nepodnošljiv. Problem devolucije u V.B., pojava legista u Italiji jedan je od problema vezanih za ovu vrsti ekvilibrija. Zatim postoji ravnoteža unutar centralne vlasti (parlamenta i vlade). Njegovi modaliteti su:
-Predsjednički sistem klasičnog tipa-SAD-Vladavinu kongresa koja je na djelu bila poč. 20 st. zamijenila je vladavina sudaca , a ovu danas vladavina imperijalnog predsjednika.
-Klasični parlamentarni režim-nastao je u V.B. gdje se naziva kabinetskom vladom.
11. RAZLIKA IZMEĐU KONSTITUCIONALIZMA I DEMOKRACIJE

U SAD i VB konstitucionalizacija je prethodila demokratizaciji.
-Kontitucionalizacija vlasti- znači vlast podvrgnuti preciznim propisima.Usmjeravanje na odnose između upravljača i upravljanih, vodi se dijalog, na zapadu se rađa pojam osporavanja.
-Demokratizacija vlasti- znači široj populaciji omogućiti učestvovanje u političkom životu..
12. OKOLINA KLASIČNOG USTAVNOG P. (str. 33)
· Geopolitički i sociološki kontekst  (Nacije)
-geografska komponenta: tamo gdje nije bilo geografskog dodira, nacija se nije ni zaokruživala (Irska odvojena od Engleske)

-etnička i lingvistička jednakost- neke nacije uvelike uvažavaju prednost etničkog jedinstva. SAD predstavlja izuzetak što se populacije tiče, a i Švicarska koja ima 4 ravnopravna jezika (francuski, njemački, romanski i talijanski).Suprotnost je npr Belgija u kojoj su se vodila natjecanja između francuskog i flamanskih jezika.
-relativnost sociološke homogenosti- egzistencija različitih slojeva populacije razlikuje se u visini prihoda, načina života i položaja u procesu proizvodnje. Treba spomenuti i korelaciju između botaničko-klimatskih zona a time zona razvijenosti i nerazvijenosti (Nije isto živjeti u Europi, Aljaski ili Indiji..)
· Religijski kontekst

Na zapadu je religijski kontekst igrao determinirajuću ulogu. Kršćanstvo je impregniralo misao da je svaki čovjek slobodno i odgovorno biće, između božanstva i vjernika ne uspostavlja se hijerarhija. 
· Kulturni kontekst

Klasično pravo se razvijalo u sredinama razvijene pismenosti. Potrebno je spomeniti dvije zemlje: SAD i VB u kojima je konstitucionalizacija prethodila demokratizaciji vlasti.
· Tehnički kontekst
Umijeća čovjeka:parni stroj, električni pogon, atomska energija multicipliraju muskularnu snagu čovjeka. Ali moderna otkrića; kibernetička, elektronska, audovizualna sredstva, kompjutori-  stvorili su probleme kojima se klasično Ustavno pravo  kapitalizma moralo sučeliti, kao i s raznim posljedicama. 
· Ekonomski kontekst

Klasično Ustavno pravo nastalo je na zapadu a istodobno s oblikovanjem i snaženjem liberalnog kapitalizma. Marx je govorio da je mlin donio feudalizam a  parni stroj kapitalizam. Tvrdio je i da će se prijelaz u socijalizam desiti u razvijenim zemljama, a trebao je biti rođen autodestrukcijom kapitalizma. Manifestirao se upravo u Rusiji.

· Liberalni kapitalizam i klasično ustavno pravo

Lib. kapitalizam predstavlja mikroekonomiju, antagonisti su poduzetnici. Postoji fundamentalna distinkcija i opozicija između poduzetičkog interesa i ljudi koji za plaću rade za konkretnog poduzetnika. Zavladao je natjecateljski duh. Klasično Ustavno pravo dualizam između vlasti i slobode rješavalo je i realiziralo  ravnotežom između upravljača i njegovih kontrolora.
13. VALOVI KONSTITUCIONALIZACIJE (str. 39)
· 1-nakon stjecanja američke nezavisnosti i francuske revolucije

· 2-nakon francuskih revolucija iz 1830. i 1848.

· 3-nakon I svjetskog rata

· 4-nakon II svjetskog rata 

1)Prvo je došlo do američke nezavisnosti, proglašena je Deklaracija nezavisnosti 1776, a Ustav SAD-a donešen je 1787 g.
 Francuska je revolucija bila agresivnija i producirala više rezultata. Nakon pada Napoleona nastavlja se donošenje novih ustava: Holandija, Grčka. Nestaje feudalni režim u Belgiji, Švedskoj, Holandiji, Francuskoj i Italiji. Emancipiraju španjolske i portugalske kolonije u Novom svijetu. Latinsko američke zemlje i nakon proglašenja nezavisnosti zadržavaju kolonijalnu strukturu svojeg društva i dominira zemljišna oligarhija. 
2) Ta je revolucija donijela potrese u Njemačkoj, Poljskoj, Italiji, Austriji...Rođen je Belgijski ustav 1830 koji je podesio ravnotežu unutar jedne parlamentarne monarhije i imao je ogroman utjecaj na orijentalne europske zemlje. (+Bogoslav Šulek, Javljanje svijesti o ustavnosti u Hrvata, pogledaj 15 pitanje)
3) Nakon raspada austrijskog, njemačkog i ruskog carstva  u Europi se rađaju mnogi ustavi. Njemački Weimarski ustav, austrijski, mađarski, poljski, čehoslovački, turski, srpsko-hrvatski, ustavi SSSR-a i španjolski republikanski ustav.
Zemlje koje su nakon I svj. rata bile van utjecaja SSSR-a na ustavnom planu je karakteriziralo stanje racionaliziranog parlametarizma. (Engleska i Francuska)

4)Europa se oslobodila fašizma. Dogodile su se velike dekolonizacije čiji se aspekt ogleda u pojavi velikog broja novih državnih tvorevina. OUN od 1945.-1978. sa broja 51 dolazi na 152 države članice. Broj se povećao i slomom socijalističkih federacija (SSSR,ČSSR,SFRJ). Hrvatska je ušla  u OUN 1990. Ustavom.

14. RACIONALNI PARLAMENTARIZAM (TREĆI VAL) str. 40
Dakle zemlje koje su nakon I svjetskog rata bile van utjecaja SSSR-a na Ustavnom planu karakteriziralo je stanje racionalnog parlamentarizma.
Korak prema racionalizaciji obilježavaju dva poteza:
-postavljanje vlade je prepušteno parlamentu (računalo se da će se time poboljšati odnos egzekutive i legislative),
-poduzete su mjere kojima se nastojalo ograničiti teške posljedice čestog mijenjanja vlade
Usprkos želji, većina tih dokumenata je između dva rata nestala, zemlje nisu bile spremne za liberalnu demokraciju, a i pobjedom komunizma u SSSR-u dosta je zemalja palo pod utjecaj fašizma /Italija, Njemačka, Austrija, Poljska, Rumunjska, Španjolska.. 

15. ZNAČAJ BOGOSLAVA ŠULEKA (DRUGI VAL)

To je naš pisac sa kraja 19. stoljeća . Rekao je :

"Što je probitačnije : samovlast ili ustavnost? ...Svaki će pravodušni čovjek priznati da je ustavni način vladanja puno probitačniji i primjereniji od samodržtva.....U zemlji pako ustavnoj narod napreduje u svakoma dobru; ondje cvate nauk, trgovina, obrt....."

Međutim uočavajući proces konstitucionalizacije za vrijeme Austrijske Monarhije kojoj je Hrvatska bila sastavni dio, svjestan je da " nije svaki ustav izvor narodne sreće."

16. RAZLIKA IZMEĐU ENGLESKOG I FRANCUSKOG PARLAMENTARIZMA str. 41
· Ako se radilo o francuskom parlamentarizmu i njegovom utjecaju na određeni krug zemalja, onda je racionalizaciju obilježavalo prvenstvo parlamenta.
· U slučaju engleskog parlamentarizma i utjecaja na druge zemlje, onda se je u slučaju racionalizacije radilo o tome kako osigurati nadmoć egzekutive.

17. SOCIOLOŠKI ELEMENTI DRŽAVE str. 46
· Populacija ili narod
Nacija se definira kao sociološko-politički pojam, a narod-etnološko-politički.
Nacija - enciklopedijski označava narod, historijski formiranu stabilnu zajednicu ljudi nastalu na bazi zajednice jezika, teritorija, ekonomskog života i psihičke konstitucije, a prožeta je sviješću o zajedničkoj pripadnosti i cjelovitosti.

Do 19 st. odnosi se na društvene grupe sa zajedničkim precima ili teritorijalnim podrijetlom, dok od 19 st. u modernom građanskom društvu pojam nacije je dobio narodonosno političko, a u nekih i državnopravno određenje.

-Objektivistička teza - nacija predstavlja produkt nužnih objektivnih elemenata: geografije, jezika, religije ali i rase, mita koji je bio moćni i rušilački mobilizator za trajanja III Reicha. Njemačka koncepcija naroda- rase izvor je genocida židovskog naroda.
-Subjektivistička teza - nacionalnu dušu čine zajedničke uspomene, patnja i sreća.Onaj spiritualni moment, sentiment u kojem se nalaze ista vjerovanja...no ni to nužno ne čini jedan narod nacijom.

Postavlja se pitanje prethodi li nacija državi ili država naciji. Iskustva su u Europi dale dokaza jednim i drugim.

Princip nacionaliteta afirmira pravo svake nacije na državu koji propagira od Francuske revolucije. Ovdje se radi o doktrini nacionalnog suvereniteta. Princip nacionaliteta najširu je primjenu našao u Versajskoj Europi: rekonstruiranjem Poljske, raščlanjivanjem Austrije, a i RH je dobila pravo da odlučuje o sebi.
1. -Nacija može biti nekonstituirana (npr u zemljama Trećeg svijeta, država prethodi naciji što je suprotnost mnogim europskim zemljama).
2. -Nacija može biti rascjepljena (Njemaci nakon II svjetskog rata- između SR Njemačke i Istočne Njemačke i Austrije, Makedonci  između Bugarske, Grčke i Jugoslavije, Kurdi između Iraka, Irana,Turske).
3. -Regrupirana nacija ( pojedine države mogu unutar svojih granica imati više nacionalnih grupa-Belgija, Kanada).
· Teritorij

Određeni teritorij ujedno je i prostor državne kompetencije.Omeđivanje teritorija vrši se  - trima vrstama granica: kopnenim, zračnim i morskim. Funkcije teritorija:

1. - Daje državi element personaliteta. Država bez teritorija ne može izražavati svoju volju, nije suverena.
2. - Teritorij se smatra objektom koji spada pod eminentni domen države.
· Ekskluzivna politička vlast ili suverenitet

"Svoga tijela gospodar", riječ je o tome da se ona država koja na efikasan način, nad određenom populacijom vrši ekluzivnu političku vlast naziva suverenom državom.
18.Transformacija i deformacija Ustavnog prava, str. 43----

· Deformacije klasičnoga Ustavnog prava u društvima izvan zapadnog kruga

-Prva serija deformacija rezultirala je iz susreta klasičnog Ustavnog prava s marksističkom ideologijom. Ovaj se susret za posljedicu imao pravi raskol, u smislu da su "marksistička društva", u svome hodu prema komunizmu, negirala individualizam, protivila se dijalogu, na isti način kao što se protivila logici u korist dijalektike.

-Druga serija deformacija rezultirala je iz susreta s fašizmom, kojima se Evropa suočila u razdoblju između dva rata. 

-Treća serija deformacija odvijala se za trajanja kontitucionalizacije Trećeg svijeta kojemu je izvor deformacija bila nezamislivo ekonomsko siromaštvo.

· Transformacija klasičnog ustavnog prava u zapadnim zemljema

Možemo konstatirati da su u modernim zemljama Zapada, distorzije dosuđene klasičnom Ustavnom pravu, bez sumnje mnogo manje no u društvima koje je pokretala marksistička ideologija.

 U zapadnim društvima, inicijalna opozicija između individue i vlasti ublažena je u korist pomirenja, drugo- došlo je do promjene u hijerarhiji između vlasti i to u korist egzekutive; koja je izašla iz sjene legislative.

Problem kroz puteve klasičnog prava je to što se demokracija na zapadu našla sučeljena s više nego različitim ideološkim, političkim, ekonomskim, socijalnim i kulturnim sredinama.

19.Termin i definicija države, str. 45

Država predstavlja oblik perfekcioniranja ljudskog društva..

· Država kao usavršeno ljudsko društvo

Gledajući stvari iz perspektive jedne duge evolucije, država predstavlja privilegirani i određeni prostor unutar kojega se sučeljavaju i koegzistiraju vlast i sloboda- upravljači i upravljani. U takvom obliku država nije uvijek egzistirala. Država je nastala u određenom momentu kojeg vezujemo uz razvoj grčkih gradova i  Rima, feudalizma.

· Država kao osporavano ljudsko društvo

Država se karakterizira postojanjem policije, vojske i birokracije. Rješavanjem klasnog konflikta ostvaruje se i legalizira i dominacije jedne klase nad drugom. Država dakle predstavlja prije svega organizaciju političke klase na vlasti koja služi za dominaciju nad drugima. 

Na zapadu, država predstavlja političku organizaciju kapitalističke klase, buržoazije, koja ekspoatira proleterijat. Socijalističkom transformacijom društva, bilo putem reformi bilo putem revolucija, ukidanjem sistema društvenih klasa, država bi trebala nestati.

(Ovo je marksističko stajalište)- preusko

· DEFINICIJA DRŽAVE

Geografska definicija:

Država predstavlja lokalizaciju jedne određene populacije, odnosno riječ je o jednom artificijelnom (umjetnom) entitetu koji se nastanjuje na prirodnim područjima.

Juridička definicija:

-U kontekstu javnih vlasti (upravljača) država karakterizira centralni element u odnosu prema djelovima koji ga čine: lokalnim kolektivitetima (općinama, gradovima).

-Država čini juridički plašt jednog sociološkog fenomena, čitavog kolektiviteta koji se preciznije naziva nacijom.

-Država se jednim više tehničkim manirom analizira kao stabilan ljudski kolektivitet u kojemu je materijana prisila monopolozirana.

Weber kaže kako država raspolaže monopolom legitimne uporabe sile.

20.Generički karakter vlasti, str. 51

Vlast predstavlja energiju volje, koja se manifestira kod onih koji preuzimaju upravljanje nad jednom grupom ljudi, i koja im to dozvoljava - da raspolažu silom i kompetencijom.

Ako se ona manifestira nasilno, vlast ima karakter faktične vlasti, a ako se ona manifestira uz suglasnost upravljanih, tada ima pravni karakter.

· Vlast je inherentna ljudskoj prirodi

Postoje ljudi koji na prirodan način vrše jednu vrstu utjecaja na one koji ga okružuju i koji imaju osjećaj za socijalnu organizaciju. Upravo ti postaju poglavari obavljajući određene funkcije ili naređujući.

Kroz povijest rađaju se ideje da vlast ima božansko podrijetlo- Omnis potestas a deo- ali u procesu laicizacije (posvjetovljenja, odstranjenja vjerskog karaktera) vlasti, u modernim okolnostima doktrina je izgubila na utjecaju.

Ono što je Rousseau zagovarao - Omnis potestas a populo- da vlast pripada društvu i narodu, vrijedi i danas.

· Vlast kao podsticaj socijalnog organiziranja

Od strane upravljača vršenje se vlasti treba razumjeti kao jedan poduhvat.

· Vlast kao kombinacija dominacije i kompetencije

Dominacija je subordinirana kompetenciji. Kompetencija je ta koja traži odgovarajuće solucije za probleme koji se javljaju u vođenju grupe. Kompetencijom se afirmira privlačenje obostranih interesa, te da se naredbama vlasti može prikloniti i bez prisile.

· Transformacija faktične vlasti u pravnu vlast

Ako faktična vlast postaje trajnijom, njenom evolucijom nastaje tendencija discipliniranja vršenja vlasti, ona se orijentira prema razumijevanju interesa grupe..

Pravna vlast znači prihvaćanje vlasti od strane onih nad kojima se vlada  .

Kroz povijest, prije francuske revolucije dolazilo je do trasmisije vlasti bez neprilika. Uzrečica: "Kralj je mrtav. Živio kralj!", zapravo govori o tome.

21.BITNE ODLIKE DRŽAVNE VLASTI str. 53
· Državna vlast kao vlast superpozicije i centralizacije
Primjeri su:

-Unitarna država
Jedna je i nedjeljiva i nalazi se pod apsolutnim režimom centralizacije: postoji država s jedne strane i građani s druge. Primjer takve zemlje je Francuska.
-Federalna država
Nekad zbog ekonomskih ili strateških razloga, države se okupljaju pod jednu centralnu , a nastoje sačuvati stanoviti stupanj autonomnosti.
Njemačka- Primjer SR Njemačke i SAD kao suvremenih federalnih država pokazuje nadmoć savezne države nad članicama saveza. Nakon bečkog ugovora iz 1815.g. Njemačka je bila oformljena kao konfederacija nezavisnih kneževina koje su imale samo jedan zajednički organ i to predstavničko tijelo u Frankfurtu.Weimarskim Ustavom iz 1919. g. transformirana je Njemačka u Zemlje ili Landere, odnosno snažno decentralizirane provincije, no dolaskom nacista 1934. proces emancipacije je zaustavljen.
III Reich po prvi puta u Njemačkoj realizira unitarnu državu u kojoj je bila ostvarena politička centralizacija. Zaokret od centralizacije predstavlja  donošenje Osnovnog zakona SR Njemačke 1949. koji ponovno uspostavlja Landere, no danas se SR Njemačka s pravom uvrštava u kategoriju zemalja unitarnog federalizma. (Unitarsiche Bundesstaat)
SAD -U SAD je pokret prema centralizaciji također ubrzan.1933. g pokreće ga politička ekonomija za vrijeme predsjednika Roosvelta. Borba protiv rasne segregacije koju je započeo Kennedy a nastavio nasljednik Johnson , imala je isti smisao jačanju centralizacije.
· Državna vlast kao politička vlast
Glede ekonomske moći, državna se vlast ima ogledavati kao politička vlast: Vijeće ekonomskih savjetnika u SAD sugerira predsjedniku koje mjere poduzeti da bi se održala uspješna ekonomija, a u socijalističkim zemljama kontrola proizvodnje i distribucija bogatstva pripadala je državi.
· Državna vlast kao vlast arbitriranja
Zadaci države su brojni i kompleksni i napretkom se uvećavaju. Lista prioriteta određuje država a potonja akcija suštinski se vrši korištenjem arbitrarne vlasti.Ta se arbitrarna vlast verificira glede ekonomskih funcija , kako u zapadnim, tako i u socijalističkim zemljama.
· Državna vlast kao civilna vlast

Supremacija civilne nad vojnom vlasti predstavlja rezultat jedne duge evolucije jer je u počecima država imala naglašeni vojni karakter.U normalnim okolnostima vlast države organizirana je za mir i nju vrši civilni personal, ali postoji i vojna koja je organizirana za slučaj rata, odnosno obranu zemlje.
· Državna vlast kao svjetovna vlast
I najstarije socijalne organizacije bile su teokratske a poglavar klana ili plemena ili grada vršio je civilnu i religijsku vlast. Pojavom kršćanstva označena je potreba odvajanja dviju vlasti koje se nalaze i u riječima Krista: "Moje kraljevstvo nije s ovoga svijeta. Ostavite Cezaru Cezarovo  i Bogu Božje".

22.JURIDIČKO POZICIONIRANJE VOJSKE str. 55
U modernoj državi nužnost obrane ima za posljedicu držanje stajaće i dobro opremljene vojske diljem državnog teritorija.
Separacija između dvaju autoriteta: civilne vlasti i  subordinacije vojnog elementa civilnom elementu traži juridičko pozicioniranje vojske.Vojska se drži snažnom grupom za pritisak, koja vrši izravan utjecaj na nacionalnu politiku. U SAD je od izuzetnog značaja vojno-industrijski kompleks. Simbioza je industrije oružja i Pentagona. Zajednički kompleks predstavlja veliku opasnost za američku demokraciju.

23..Juridički karakter države, str. 56

1.--Država je rezulatat jednog prirodnog procesa, često nasilnog, ponekad miroljubivog.

2.--Država predstavlja političku formu koje se želi realizirati i realizira se na svjestan način. - prema ovoj opciji država je konstatacija sociološkog reda. Njeno rađanje se mora uzdići pomoću pravnih procedura.

Ovo drugo stanovište podupiru teorije:

· Teorija društvenog ugovora

Zagovaraju je u srednjem vijeku Althusius, T. Hobbes u "Levijatan", Rousseau - " U društvenom ugovoru".

Do društvenog života ne dolazi zbog nužnosti koja se nalazi u ljudskoj prirodi, već zbog dobrovoljnog pristanka kojega u određenom momentu daju pojednici. Razlog se traži u korisnosti postojanja određenih zajedničkih interesa, pa se jednim općim i dobrovoljnim pristankom, kojeg Rousseau naziva društvenim ugovorom, pojednici odriču svoje nezavisnosti.

Poznata su primitivna društva u kojima uopće nije poznat pojam prirodnog stanja u kojemu su ljudi uživali originarnu i totalnu slobodu; bili su ograničeni vezama magija, religijskog i ekonomskog karaktera.

· Teorija o političkom ugovoru

Politički ugovor predstavljao bi sporazum između ličnosti ili političkih grupa upućen stvaranju socijalnog tkiva nacije ili socijalnih organizacija koje prethode državi; primjer su Magna Charta iz 1215. g. koja je rezultat pakta između Kralja i feudalaca.

Francuski pisac Carre de Malberg piše da rađanje države koincidira s uspostavom prvog ustava, bio on pisan ili nepisan.

U normalnim okolnostima, Ustav se pojavljuje momentom rađanja nove države. Ustavi se donose  kada je država već stala na noge, naime u onom momentu kada nacija stiče svijest o sebi samoj, dobija vladu i ustavni pokret.

· Teorija o utemeljenju i instituciji

Država posjeduje sva obilježja organizma socijalne strukture. Država predstavlja grupu pojedinaca kojima rukovodi centralna vlada i to u ime ideje poduzetništva.

Postoje indivudue s određenom idejom(poduhvatom) i sredstvima potrebnim za realizaciju. Pojedinci okupljaju pristaše da im pomognu u realizaciji njihova poduhvata.Grupa već funkcionira kao kompleksni skup: postoji rukovodeća ideja, organizacijska vlast, grupa pojedinaca zainteresirana za realizaciju ideje i naposljetku, konstituiranje onoga što se naziva institucijom, Ova operacija koja se realizira gotovo svakodnevno pred našim očima jeste operacija kojom se utemeljila država.

24.a) Razlike političke i juridičke koncepcije suvereniteta, str. 58

· Politička koncepcija državnog suvereniteta

U knjizi Six livres de la Republique (1576.) izložio je J. Bodin. Njegovo shvaćanje sastoji se u tome da je država slobodna od svake subordinacije spram neke druge vlasti. 

U stvari, radi se o 16. st. i francuskom kraljevstvu, u kojoj se nastoji opravdati supremacija kralja nad ostalim velikim feudalcima, ali i nezavisnost krune spram Svete stolice i Rimskog carstva.

· O juridičkoj koncepciji suveremiteta u državi

Sastoji se u priznanju da suverenitet pripada državnim vlastima ili vladi shvaćeno u najširem smislu te riječi. Državna vlada raspolaže nizom ovlaštenja ili prava: pravom donošenja propisa, policijom, pravosuđem, pravom kovanja novca...U odnosu na prethodnu ova koncepcija dozvoljava shvaćanje da je suverenitet djeljiv.

b) Relacije države i prava

Pravo možemo definirati kao skup pravila ponašanja koja su uspostavljena u obliku obligatornih propisa a služe ljudima koji žive u društvu radi uspostave reda i mira.

· Pravo kao socijalna disciplina

Pravo postoji od najstarijih vremena, od Hamurabija, 2000. g.p.n.e. pa do današnjeg dana pravni se propisi javljaju da bi osigurali funkcioniranje organiziranog društva...

Još i danas vrijedi izreka: "Ubi societas, ibi jus."
· Pravo se izražava putem juridičkih propisa

U formalnom smislu, propis se predstavlja ili u formi zakona ili u formi uredbe i običaja, njih nalazimo u ugovoru.

Forma prije svega služi da utvrdimo egzistenciju pravnog propisa. U tom smislu pisani propisi imaju superiorniji položaj od nepisanih propisa, posebno običaja. 
Pravni propis ne može biti nepokretan. On se mijenja pod pritiskom političkih, ekonomskih i socijalnih nužnosti.

· Obligatorni karakter juridičke zapovijedi

Iza prava stoji država svojom prinudom.

-O interakciji između države i prava:

Država predstavlja jednu živuću realnost različitu od prava. Dok austrijski profesor Kelsen drži da država i pravo čine jedno...

-Dominacija države nad pravom

Država subordinira sve oblike lokalnog ili spontanog prava u oblik koji državi priliči- dakle zakon.

-Ograničenje države pravom
Danas je država u cjelini svojih aktivnosti ograničena pravom. Radi se u stvari o jednom ograničenju s kojim je država suglasna, pa se može govoriti io autolimitaciji ili samoograničenju države pravom. Naime, država se obvezuje na pridržavanje određenih juridičkih propisa.

Formula Montesquieua je da "vlast zaustavlja vlast". To se realizira stavljanjem egzekutivne i legislativne vlasti pod kontrolu sudaca koji u okviru države treba da osiguraju poštovanje juridičkim propisima, bili oni obični ili ustavni zakon.

25.VRSTE DRŽAVNOG UREĐENJA str. 61
· Jednostavna država
Radi se o centraliziranoj državi koja se uređuje putem principa jedinstva. Postoje različiti njeni modaliteti. Da bi izbjegla ekstrem u praksi "jedna i nedjeljiva" prihvaća različita ograničena poboljšanja (dekoncentraciji i decentralizaciji) 
· Složena država
Predstavlja se kao "država država", kao djeljivi kolektiv čiji se djelovi nazivaju državama. 
Stariji oblici složenih država:

-Povezani su uz fenomen dinastija i mogu biti personalna unija ( Engleska i Hanover 1714., Holandija i Luksemburg 1890., Belgija i Kongo)-slučajan način ujedinjenja zbog naljednih prava  ili

- realna unija ( Švedska i Norveška od 1815-1905,te Austrija i Mađarska od 1867-1918) - ujedinjene su više na dobrovoljan a ne slučajan način.

Obje su monarhije ujedinjene u osobi istog monarha.

Postojeći oblici složenih država:

1)-KONFEDERACIJA: Konfederacija predstavlja asocijaciju država u smislu međunarodnog prava. Konfederacija predstavlja egalitarnu asocijaciju između država od kojih svaka prihvaća da kooperira u određenom broju područja, ali na način da prije svega čuva svoju suverenost.

 Konstitutivni akt konfederacije predstavlja ugovor. Najvažnije odluke donose se na temelju jednoglasnosti članova i referendumom. Juridička pravila nisu uzravno primjenjivana na interni poredak država članica, što je pravilo u federaciji. Spomenuti juridički propisi jesu objekt recepcije i to putem ratifikacije i publikacije od strane država članica. 
Strukture imaju karakter međudržavnog predstavnika tijela (dieta ili skupština delegata država, vijeće ministara) a karakerizira ih krkost i nenefikasnost u slučaju izbijanja iole teške krize. Za razliku od federacije, ne teži kreaciji određene superiorne etatističke volje, što znači da se određena članica može povući i odbiti ulazak u federaciju..

Klasične konfederacije: SAD od 1778-1787 (postojala je za trajanja rata za nezavisnost a prethodila donošenju saveznog ustava iz 1787.g.), Švicarska do 1848 kada se transformirala u federalnu državu, Njemačka od 1815-1866...
Moderna konfederacija:U red modernih država konfederacija idu savezi država koje počivaju na solidarnosti interesa, i kojih na integraciju tjeraju najprije ekonomski a zatim i politički interesi.Primjer je:

· Europska unija- započeta je 1952. kada su zemlje zapadne Europe stvorile CECA( Europsku komisiju za ugljen i čelik), CEE (Europsku ekonomsku zajednicu), EURATOM ( Europska zajednica za atomsku energije), da bi nakon Rima 1957. g. postepeno realizirala fuziju.
2) -FEDERACIJA

Za razliku od konfederacije, federacija se prema jednoj usporedbi može prikazati kao oblik koji ima kontrukciju na dva kata. Na nižoj, inferiornoj razini, nalaze se države članice, odnosno federalne jedinice ( U Kanadi je riječ o provinciji, u Švicarskoj o kantonima, u SR Njemačkoj o landerima, u SAD-u-Australiji i Indiji federalne jedinice nose naziv države, a u bivšoj SFRJ bile su republike).

Na višoj, superiornoj razini, nalazi se novi etatistički kolektivitet kojeg neki pisci nazivaju i superdržavom. 

Federalna država predstavlja simbiozu između unitarne države i konfederacije, između solidarnosti i ekonomije.

Federacije: SAD od 1787, zatim Kanada, Meksiko, Brazil, Argentina.

-U Europi su to Austrija, Švicarska, SR Njemačka.
Postojalo je u  Jugoslaviji (1941-1974), Čehoslovačkoj i SSSR-u  do kraja 1990-ih. 

-Rašireno je u Aziji: Indija, Malezija, Arapski Emirati, Oceanija, Australija.

- U Africi:. Nigerija, Komori, Južna Afrika.
26.RAZLIKA IZMEĐU DECENTRALIZACIJE I DEKONCENTRACIJE str 61
· Dekoncentracija- transfer je određenih atribucija centralne vlasti na lokalni nivo u korist državnog funkcionera (Napolen III - "Može se vladati i manje, ali je bolje upravljati što neposrednije.Vlast se ne vrši samo u glavnom gradu nego i na terenu")
- Ovi se organi i dalje nalaze u položaju pune hijerarhijske podređenosti prema centralnim organima.
· Decentralizacija - lokalna samouprava i uprava (local goverment, self goverment)

Može se definirati kao delegacija određenih administrativnih atribucija s centralnog na lokalni plan i to u korist funkcionera koje biraju građani - dakle IZBORI čine bitnu odliku decentralizacije.

-Uspostavlja se izvjesna samostalnost necentralnih organa.
27.ORGANIZACIONI PRINCIP FEDERALIZMA  str. 63
· Princip superpozicije

Federalnim ustavom osiguravaju se atribucije savezne države, odnosno jedna sasvim posebna politička organizacija: egzekutivna vlast, legislativna te sudska. Bikameralizam je povezan s federalizmom.
· Princip autonomije

U svakoj federaciji postoji podjela kompetencija između udruženih država.

Federalne države raspolažu internom vlasti samoorganiziranja. Savezna država ima svoj ustav, a osim njega postoje i ustavi federalnih jedinica.
-Na saveznoj razini postoji egzekutiva, legislativa i sudstvo. Na simboličkoj razini savezna država ima zastavu i himnu koja je različita od zastava i himni po federalnim jedinicama. Ponekad između savezne i federalne jedinice postoje velike razlike u pravu (ravod braka, eutanazija, smrtna kazna...)

-Konflikti država, savezne i federalne jedinice i federalnih jedinica međusobno, ne rješavaju se diplomatskim putem kao u konfederaciji, već internim pravom-sudskim!

· Princip participacije
Vezani jedno uz drugo, savezna država i federalne jedinice konkuriraju u životu federacije. Izbor predsjednika SAD ne pripada nikome drugom do kompetenciji federalnih jedinica. U Kongresu dominira Senat, koji predstavlja predstavništvo federalnih jedinica. Senat tako potvrđuje članove Vrhovnog suda koje nominira šef egzekutive.

Danas čitav niz okolnosti ipak favorizira akciju savezne države, te mnogi danas govore o centralizirajućem autoritetu superdržave.

28.KAKVA JE RH? str. 70
čl.1 . Republika Hrvatska jedinstvena je i nedjeljiva demokratska i socijalna država.
Ona je decentralizirana na takvom stupnju da ima osobine lokalne samouprave.

Lokalna samouprava- predstavlja oblik teritorijane samouprave i kao takva jest oblik decentraliziranog državnog uređenja. Samouprava se sastoji u tome da lokalne organe bira stanovništvo lokalne zajednice .

Građani mogu neposredno sudjelovati u upravljanju lokalnim poslovima u skladu sa 
zakonom i statutom jedinice mjesne samouprave.
	Državno ustrojstvo

	Prema Ustavu Republike Hrvatske, koji je donesen 22. prosinca 1990, Hrvatska je stvorena i definirana kao jedinstvena i nedjeljiva demokratska i socijalna država. Vlast u Republici Hrvatskoj dolazi od naroda i pripada narodu koji čine slobodni i jednaki građani. Najviše vrijednosti ustavnoga poretka Republike Hrvatske jesu: sloboda, jednaka prava, nacionalna jednakost, mir, socijalna pravda, poštivanje prava čovjeka, pravo vlasništva, vladavina prava, očuvanje prirode i okoliša, vladavina demokracije i višestranački sustav.


Predsjednik republike je državni poglavar. Biraju ga građani na 5 godina neposrednim izborima. Za prvog predsjednika republike Hrvatske izabran je u kolovozu 1992. dr. Franjo Tuđman.Treći  Predsjednički izbori održani su početkom 2000. kada je za predsjednika izabran Stjepan Mesić. Sabor RH je nositelj zakonodavne vlasti u državi. Mandat zastupnika traje četiri godine. Sabor donosi zakone i državni proračun. 
Predsjednički izbori 2005. su četvrti predsjednički izbori po Ustavu iz 1990. Hrvatski predsjednik 2000.-2005. godine Stjepan Mesić išao je u reizbor; vladajuća stranka HDZ nominirala je ministricu Jadranku Kosor.

Izbori za zastupnike u Hrvatski sabor održali su se 23. studenog 2003. godine. Građani Republike Hrvatske birali su:

140 zastupnika u 10 izbornih jedinica na području Republike Hrvatske 

do 14 zastupnika birača koji nemaju prebivališe u Repubici Hrvatskoj (tzv. zastupnici dijaspore) 

8 zastupnika nacionalnih manjina
Budući da je HDZ pojedinačno dobio najviše zastupničkih mjesta te podrške koalicije HSLS - DC, nekoliko zastupnika nacionalnih manjina, HSU-a i HSS-a, predsjednik Republike Hrvatske Stjepan Mesić povjerio je mandat za sastavljanje Vlade Ivi Sanaderu
Izbori u Republici Hrvatskoj
Parlamentarni : 1990. | 1992. | 1995. | 2000. |2003.
Predsjednički : 1992. | 1997. | 2000. | 2005.
Izbori za Županijski dom : 1993. | 1997.




Vlada Republike Hrvatske ima izvršnu vlast, a politički je odgovorna predsjedniku republike i Saboru.
Vlast obavljaju sudovi i druga pravosudna tijela. Ustavni sud nadzire ustavnost zakona, štiti ustavne slobode i prava čovjeka. Vrhovni sud je u sustavu redovitih sudova najviši sud. Pravni sustav još uključuje općinske i županijske sudove. 

Hrvatska je unitarna država s povezanim jedinicama lokalne uprave i samouprave. Jedinice lokalne samouprave su općine i gradovi. Županija je jedinica lokalne uprave i samouprave, a država je podijeljena na 21 županiju.




29.RAZLIKA KONFEDERACIJA/FEDERACIJA str. 73
· KONFEDERACIJA

Definira se kao postojeći savez država koji ima stalne organe i čija je svrha podupiranje zajedničkih interesa svojih članova. Određena država može biti član više međunarodnih organizacija ali ne i više od jedne konfederacije.

Razlika između saveza (alijanse) i konfederacije je što konfederacija djeluje permanentno, a ne samo kao savez u slučaju rata, te što konfederacija ima stalne organe. Razlikuje se od drugih organizacija po svojim dalekosežnim ciljevima i razrađenom organizacijom.

Članovi konfederacije direktno su podređeni internacionalnom pravu (imaju ambasadore u stranim zemljama, zaključuju ugovore i deklariraju rat). Ako se država povuče iz konfederacije kako je predviđeno međunarodnim ugovorom kojim je stvorena, onda je to legalan način. Ako povlačenje nije u skladu sa stipulacijama ugovora, ta povreda znači pobunu protiv savezne vlasti.

Organizacija:

Glavni organ konfederacije je skupština koju čine delegati država članica. Kao pravilo vrijedi jednakost glasova - glasuje se jednoglasno.Vodstvo konfederacije pripada jednom članu.
O nadležnosti:

Konfederaciji uvijek pripadaju vanjski poslovi i komandno mjesto nad vojskom konfederacije. Sudstvo obično rješava konflikte između država članica. Financije se ostvaruju doprinosima država članica.
O nestanku konfederacija:

Najčešće unutrašnja neslaganja država članica.
 Dva su razloga konflikta sjevera i juga u američkom kontekstu. Prvo je pitanje interpretacija federalnog ustava a drugo pitanje ropstva.

O oblicima konfederacija.

Personalna unija- znači identičnost osobe monarha u nekoliko država. (Svojevremeno je povezivala Englesku sa Škotskom,VB sa Hanoverom, Austriju sa Mađarskom. )- radi se o slučajnom načinu ujedinjenja, zbog naljednih prava.
Realna unija - nije slučajni savez kojeg spaja jedna osoba već internacionalni savez kojeg jedna institucija drži na okupu.Vrsta je konfederacije jer je osnova zajednice ugovor -dakle  ujedinjene su više na dobrovoljan a ne slučajan način. Zajednički organ nije skupština delegata nego monarh. Stvorena po sporazumu, realna unija traje koliko i ugovor.

S propašću Austro-Ugarske 1918. nestalo je i zadnjeg primjera realne unije.

I u jednom i u drugom savezu nema zajedničkih zakona za sve države i nema zajedničkog državljanstva.

· FEDERACIJA

Ako se jedan broj država ujedini na način da se - sve dok su u savezu -odreknu svoje izravne podređenosti kao individualnih država međunarodnom pravu, i ako se organiziraju na taj način da savez  sam po sebi   postane izravno podređen međunarodnom pravu, onda je ta zajednica federacija, savezna država. Ustav je veza koja spaja posebne djelove federalne države zajedno.
Federalna država ima svoju vlastitu legislaturu, egzekutivu i sudstvo. Parlament nije kao u konfederaciji skup svih delegata individualnih država. 

Dijelovi federalne države također imaju svoju legisalturu, egz., sudstvo.U nekim federalnim državama u slučaju konflikta između federalnih zakona i zakona dijelova federacije - federalni zakoni imaju svoju prednost. No u svim federalnim državama vrhovni zakon jeste ustav federacije.
Organizacija:

Ima federalnih država koje su monarhije  (bivše Njemačko Carstvo) ali većina ima republikanski oblik.
Nadležnosti:

Distribuirane su između federacije i federalnih jedinica.
Struktura federalnog parlamenta:

Vladajući princip svake federacije je da jedan dom (DONJI DOM) predstavlja čitavu državu kao naciju, a drugi dom (GORNJI DOM) interese federalnih jedinica.

Što je federalno načelo u federalnoj državi jače istaknuto, to su ovlasti gornjeg doma šire. Tako su nadležnosti Senata u Kongresu SAD-a izuzetne, što se ne može kazati za sve druge domove.

Promjena federalnog ustava:

Traži se postojanje većine članica federacije. U  principu ustavi federacija su kruti, što znači da je formalnopravna procedura njihove promjene izuzetno teška. Svojom se rigidnošću isticao Ustav SRFJ iz 1974. g. koji je za svoju promjenu tražio suglasnost svih članica federacije.
Sudstvo:

Mora nužno postojati kako bi rješavalo sukobe između federalne organizacije i organizacija federalnih jedinica, kao i sukobe samih članica federacije.
30.NABROJI KONFEDERACIJE

Savezi koji su se oduvijek smatrali konfederacijama su:

Ujedinjene države Holandije (1579-1795)

Američka konfederacija (1781-1789)

Švicarska konfederacija (1789-1803 i 1814-1848)

Savez australskih kolonija (1885-1895)

Njemačka konfederacija (1815-1866)

31.BIKAMERALIZAM FEDERALNOG PARLAMENTA str. 77
Struktura federalnog parlamenta:

Vladajući princip svake federacije je da jedan dom (DONJI DOM) predstavlja čitavu državu kao naciju, a drugi dom (GORNJI DOM) interese federalnih jedinica.

Što je federalno načelo u federalnoj državi jače istaknuto, to su ovlasti gornjeg doma šire. Tako su nadležnosti Senata u Kongresu SAD-a izuzetne, što se ne može kazati za sve druge domove.

32.DVA PITANJA KOJA SE POSTAVLJAJU PARLAMENTU U FEDERACIJI str 79
· Da li su dva doma doista u potpunosti jednaka u smislu da se niti jedan zakon ili politička odluka ne može donijeti a da u njihovom donošenju ne učestvuju oba doma?
U unitarnoj državi, kabinetskog britanskog tipa, donji dom parlamenta obično je snažniji negoli gornji dom, posebno ako se uzme u vid da se nacionalna egzekutiva formira u donjem a ne gornjem domu.(U federalnoj državi -što je federalno načelo jače izraženo, to su ovlasti gornjeg doma šire.)
· Da li jedan od domova reflektira federalnu strukturu na način da osigura jednaku reprezentaciju nejednakih djelova?

U SAD-u domovi Kongresa su jednaki. Predstavnički dom i Senat konkuriraju u procesu donošenja zakona. Federalnu strukturu SAD-a reflektira Senat; ovaj dom sačinjava 100 senatora. ALI, svaka država  nije međusobno jednaka (ni po broju stanovnika, ni ekonomskoj snazi, ni izvorima prirodnih bogatstava) a daju po 2 senatora...
33.O ETNIČKOJ DIMENZIJI FEDERALIZMA str. 81
· Polietnički ili multinacionalni tip
Sistemi su u kojima interne teritorijalne podjele usko korespondiraju s glavnim ETNIČKIM, LINGVISTIČKIM, RELIGIJSKIM I TRIBALNIM GRUPIRANJEM.
Potvrđuju unutar vlastitog zajedničkog okvira postojanje potencijalno samostalnih nacija. Primjeri za ovaj tip federalnog ustavnog sistema su: SSSR, ČSSR, Burma  i Pakistan prije 1971.g.
Ustav SSSR-a priznavao je 15 različitih nacionalnosti koje su sačinjavale tu federaciju. Svaki od 15 glavnih gradova imao je samoupravnu teritorijalnu jedinicu koja se nazivala "savezna republika". U Čehoslovačkoj je je prije njenog definitivnog raspada na današnju Češku i Slovačku, ustavna promjena iz 1969. g značila pretvaranje unitarne države u federaciju koju su sačinjavale dvije jedinice: Češka i Slovačka.

-Kao polietničke federacije mogu se klasificirati i afričke federacije: Nigerija, Tanzanija, Kamerun, Libija i Uganda, jer su tamo plemenske podjele bazično uzimaju kao etnička fragmentacija koju učvršćuju i vjerske razlike. Vrijeme će pokazati hoće li i afričke federacije opstati na polietničkoj formuli federalizma. No iskustvo drugdje (Pakistan, Burma, SSSR, SFRJ) ne daje previše optimizma.
· Mješovite federacije

Temelje se na teritorijano-etničkim interesima. Druge su subdivizije etnički ili lingvistički homogenih grupa (npr Kanada). 

U federacije mješovitog tipa ubrajala se FNRJ (1945.-1953), odnosno SFRJ (1963-1974) .

Republika Jugoslavija je nakon II svjetskog rata sačinjavalo šest konstitutivnih republika: Slovenija, Hrvatska, Srbija, Crna gora, Makedonija, Bosna i Hercegovina te dvije autonomne pokrajine na srpskom teritoriju.

Indija je također primjer primjene mješovitog federalizma u svojih 17 država. Na jugu i istoku Indije mnoge su države formirane na temelju lingvističkog nacionalizma.Teritorijalne jedinice utemeljene na lingvističkom nacionalizmu formirane su 1953. g unatoč direktnom protivljenju Gandija. Kako linije podjele u Indiji ni danas nisu završene  to federalizam očekuju velika iskušenja.

· Monoetničke federacije

Sistemi su koji su sastavljeni od teritorijalnih jedinica čiji interesi nisu naglašeno rasni, etnički, plemenski, vjerski ili lingvistički. To su SAD, Australija, latinskoameričke federacije, Austrija i SR Njemačka.

.
34.MJEŠOVITE FEDERACIJE (28 pitanje) 
35.O ASIMETRIJI U FED. ODNOSIMA str. 84
Za razliku od unitarnog sistema federalni sistem naglašava ustavnu podjelu nadležnosti između jedne centralne vlade i više subnacionalnih teritorijalnih vlada. U federalnom sistemu teritorijalne vlasti upravljaju nad svojim teritorijem neovisno i samostalno od središnje vlasti i to na temelju garantirane teritorijalne autonomije i dodijeljenih eksluzivnih ovlaštenja. Podjela nadležnosti se izražava na dva načina:
· Enumeracija nadležnosti delegira se u centralnoj, saveznoj vlasti, a ono što ostaje  pripada vlastima sastavljenih jedinica.To je tzv. " pretpostavka nadležnosti" koja ide u korist savezne vlade (postoji u SAD, SR Njemačkoj, Švicarskoj, Meleziji i Nigeriji)

· Ustavi stipuliraju da ovlaštenja koja nisu jasno predata teritorijalnim jedinicama pripadaju saveznoj vlasti  (Ustav Indije kaže da je parlament isključivo nadležan da donese bilo koji zakon u pogledu pitanja koja nisu pobrojana u konkurentskom spisku ili spisku država).
Tako može doći do ekstremnog besrazmjera u balansu vlasti između središnje vlasti i vlasti federalnih jedinica.

36.O USTAVNIM PREKLAPANJIMA str. 85
Ustavni tekst ali i ustavna praksa ponekad propušta da podjelu nadležnosti izvrši do kraja . Postoje i svjesna ustavna preklapanja koja se obično nalaze u onim članicama Ustava koji opisuju konkurentnu nadležnost, dakle onu nadležnost koju savezna država dijeli sa članicama.

Također druga preklapanja rezultiraju iz tekstualnih dvosmislenosti koje pisci ustava ne izbjegavaju uvijek. Rezultat je nastajanje aktivnog federalnog centra koji na tipičan način uvećava svoje nadležnosti a pritom ostaju unutar ustavnog okvira.
-npr. u Indiji federalna vlast u New Delhiju u 19 godina je isto toliko puta, dakle 19 koristila odredbom o izvanrednom stanju (" mjere u slučaju otkazivanja ustavnih mehanizama u državama " - dozvoljavajući saveznoj državi da suspendira egzekutivu i legislativu u određenoj federalnoj jedinici u kojoj je prema mišljenju savezne vlade nastala situacija u kojoj se državom ne može upravljati u skladu sa odredbama ovog Ustava).
Kao zaključak možemo istaći da federalni ustavi čine nejasnom granicu između centra i komponentnih jedinica. To postižu korištenjem sljedeći odredaba:

-odredbama koje govore o konkurentnoj nadležnosti koje obično daju prednost centru,
-odredbama koje sadrže elastičnu klauzulu,
-odredbama koje govore  o pravu savezne vlasti da osigura postojeći oblik državne vlasti,
-odredbama o ratnim ovlastima i ovlastima u vanjskoj politici.
37.O EKSTRA USTAVNIM VEZAMA str. 87
Na  federalnu ( vertikalnu ) podjelu vlasti s više težine utječu ekstraustavni faktori nego bilo koja ustavna veza  između saveznog centra i federalnih komponenti.

Postoji 6 takvih ekstraustavnih komponenti:

· Zastarjelost unutrašnjih granica

· Financijska i administrativna nemoć djelova federacije

· Porast savezne vlasti

Rezultat je i razlog opadanja teritorijalne autonomije. Glavni razlozi za takav razvoj uključuju:

-potrebu  da se mobiliziraju nacionalni resursi, umijeća i energija kako bi se eliminarala neujednačenost u industrijskom, obrazovnom, zdravstvenom i socijalnom razvoju država članica.
-Tehnološke inovacije, kao razvoj energije i kompjutorska tehnologija zahtjevaju i financijsku podršku čitave zemlje.

-Problemi vezani za očuvanje ljudskog okoliša traže sve intezivniji nacionalni i internacionalni napor, planiranje i kontrolu.
· Pojava velikih saveznih organizacija

Organizacijske veze i aktivnosti velikih korporacija, masovnih medija, banaka i sindikata rada sijeku uzduž i poprijeko unutrašnje granice dijelova federacije.

· Rast velikih gradova

Mnoge metropolitanske zone obuhvaćaju ljude koji spavaju, rade, plaćaju poreze u nekim drugim djelovima države, nekoj federalnoj jedinici ili području. Neke su članice federacija financijski slabile jer su vezivale ekonomske i druge izgovore sa saveznim centrom. Taj problem pogađa  SAD.  Npr Hanson, Detroit i Philadelphia imaju veći broj stanovnika nego 15 od 50-ak država.
· Političke stranke

Djeluju na praksu federalizma. Njihova uloga ovisi o:
-ideološkoj i personalnoj privrženosti  federalizmu,
-strukturi stranke ( da li je centralizirana, decentralizirana ili internofederalistička),
-broju stranaka koje su aktivne na federalnoj sceni.
Na prvi pogled bi se dalo zaključiti da kompetetivni višepartijski sistem i te kako odgovara federalizmu budući da i jedan i drugi predstavljaju  slobodu natjecanja i diobe ali kontrole vlasti. Ali višestranački sistem nije garant federalne vlasti. Vladajuća partija može imati vođu ili program koji je usmjeren prema tome da federalni vodi unitarističkim metodama.

38.POLITIČKE I INDIVIDUALNE SLOBODE str. 102
· Politička sloboda- jest pravo koje omogućuje građanima da participiraju u upravljanju državom i da budu među upravljačima,
-predstavlja kolektivni aspekt.
· Individualne slobode- su različite mogućnosti koje dozvoljavaju da građani  u okvirima organiziranog društva samostalno i efikasno realiziraju svoju osobnu sudbinu,
-predstavlja personalne ciljeve limitirane na ljudsku osobu.
ODNOSI IZMEĐU OVA DVA SEGMENTA SLOBODA:
1) O istodobnosti zahtjeva

U Engleskoj je kralj Magna Chartom 1215. godine započeo proces respektiranja individualnih sloboda (osobna sigurnost, sloboda trgovine i legalizirao ih) . To je ponovila i Petition of Rights iz 1628 g. i Bill of Rights 1689. g, zatim u SAD -u Virginijska Deklaracija o pravima iz 1776 . a naposljetku Deklaracija o pravima čovjeka i građana u Francuskoj 1789. 
-Slobode se definiraju kao : sloboda kretanja ,savjesti i vjeroispovjesti, slobode tiska, trgovine, politička sloboda...

2) O istodobnosti zaštite

Bitno je da građani imaju osiguranje za svoje osobne slobode,  kako ne bi bile ometane ili pritiskivane od strane političke vlasti.

Politička sloboda se najefikasnije brani razigranom idejom osobnih sloboda  ( sloboda savjesti, štampe, sloboda okupljanja i udruživanja, obrazovanja).
Zahtjev za osobnim slobodama mnogo je snažniji nego za participacijom vlasti o čemu piše francuski pisac Constant, kaže da su mnogi ljudi ravnodušni prema onome što se događa glede javnih stvari, ali ako pojedinci nemaju osobnih sloboda, stvara se veliki pritisak da se one počnu ostvarivati.

39.O FORMIRANJU INDIVIDUALNIH SLOBODA str. 103
Francusko proljeće je 1968. bilo obilježeno revoltom pojedinca. Preobražen u potrošača, pojedinac je  gubio  i svoj identitet u procesu primata ekonomije koja je progresivno gušila niz ljudskih vrijednosti.

· Slobode kao rezultat principa nejednakosti

-Za vrijeme Antike robovi su bili lišeni svojih prava, prava koja su se ticala osobe.
-Za vrijeme srednjeg vijeka , sloboda kretanja nije se priznavala kmetovima. Pravo lova, ribolova, držanje golubova bila su do Revolucije rezervirana za feudalce.
-U modernim vremenima mnoge su se profesije pod "starim režimimom" vršile kao privilegij dat od strane kralja. Npr . izborno pravo je bilo cenzitarnog karaktera; ono dugo nije bilo priznavano ženama.

· Slobode kao rezultat jednakosti

Moderne slobode su rezultat principa jednakosti.

Posvećenje individualnih sloboda u SAD i Francuskoj 1789. počiva na teorijama o prirodnom stanju i društvenom ugovoru. Najviše utjecaja ima koncept originarne jednakosti ljudi. 

Ideju jednakosti posebno je zagovarao Roussea , posebno prihvaćen od strane francuskog "trećeg staleža ". 

Deklaracija o pravima čovjeka i građana iz 1789. u čl 1 afirmira tu ideju najjasnije: "Ljudi se rađaju i žive slobodni, jednaki u pravima. Društve razlike mogu biti zasnovane samo na zajedničkoj koristi."

40.O RAZLIČITIM GRUPAMA INDIVIDUALNIH SLOBODA str. 106
1.) Privatne slobode

Smisao ovih sloboda je osiguranje mirnog uživanja privatnog života.

· Individualne slobode

Riječ je o fizičkoj nezavisnosti osobe o njenoj slobodi od svakog ropstva ili sluganstva, te arbitrarnog uhićenja, optuživanja i zatvaranja. 
-Habeas Corpus Act iz 1679. predviđao je u slučaju uhićenja hitnu i neposrednu intervenciju žirija i njegovo očitovanje glede slobode zatočenih ljudi.
· Slobode obitelji - braka, posvojenja, roditeljskog autoriteta, slobode darovanja i oporuke.
· Privatno vlasništvo- Proklamira ga Deklaracija iz 1789.

2) Kolektivne slobode

Sloboda savjesti i vjeroispovjesti, obrazovanja, sloboda okupljanja; udruživanja; sindikalna sloboda, te sloboda tiska i informiranja.

Pojedinac može vršiti svoju aktivnost bez ikakva prethodnog odobrenja. No zlouporaba vodi pojednica pred sud.

3) Slobode političkog života

· Građanska prava

"Civis Romanus sum" -ova čuvena formula omogućavala je građaninu da učestvuje u životu grada, da obavlja javnu službu, bude porotnik, svjedok, vojnik.
· Politička prava

Da se na izborima glasa, da se bira i bude biran, pridružuje političkim partijama.
41.GARANCIJA PRAVA ČOVJEKA  str. 107
Deklaracija proklamira prava pojedinca. Interes za svečano usvojene tekstove u Deklaracijama, Preambulama i Ustavnim dokumentima proizlazi iz toga što legislatar ne može izbjeći njihovu svekoliku važnost.

Deklaracija je prva rođena u Sjevernoj Americi. No ta tradicija ima svoje engleske presedane  (Petition of Rights iz 1628, Habeas Corpus Act iz 1678. i Bill of Rights)
Britanski tekstovi imaju posebniji i konkretniji karakter nego američka i francuska deklaracija jer referiraju kako individualne tako i kolektivne slobode.

U Sjeverno američkim državama proklamiraju njenu nezavisnost: -Deklaracija nezavisnosti /1776) 

Svim revolucionarnim ustavima u Francuskoj prethodile su deklaracije a najznačajnija je - Deklaracija o pravima čovjeka i građanina iz 1789.

I  Weimarskom ustavu iz 1919. g. prethodi deklaracija prava .

Deklaracije se donose i na međudržavnom planu. Tako je 1948. g OUN usvojio Opću deklaraciju o ljudskim pravima.
42. IZVORI DEKLARACIJA  str. 108
Treba ih potražiti u političkoj filozofiji 18 st.
 Da "Deklaracija o pravima i slobodama čovjeka i građanina" iz 1789 predstavlja inpiraciju, svi se slažu.
Koherenciji (međ. povezanosti) ove Deklaracije  doprinjela je filozofija prosvjetiteljstva.  

Doktrinarni doprinosi Rousseaua ( prirodna prva čovjeka i sloboda vjeroispovjesti) , Montesquieua (podjela vlasti, sigurnost), Diderota i Voltairea (tolerancija i odnos spram vrhovnog Bića), fiziokrata (poštivanje vlasništva), predstavljaju najznačajnije stranice doktrinarnih izvora deklaracija o pravima. 

Blackstone, pod čijim su duhovnim utjecajem bili puritanski orjentirani koloni na američkom tlu, pisao je traktate o individualnim pravima, pa Virginijska deklaracija iz 1776. u njegovim tekstovima nalazi inspiraciju.

43,Virtualne slobode (i socijalna prava) (str. 109)

Centralna ideja ove koncepcije ove koncepcije jeste da se u ostvarenju svoje sreće pojedinci natječu s drugim pojedincima. 

Uloga je države svedena na minimum; ona se brine za održavanje reda i mira. Čovjek je kovač svoje sreće i time odgovoran sam sebi.

Ideja jednakosti prava u velikoj mjeri ostaje neostvaren postulat, kojemu se u životu suprotstavlja nejednakost u faktičnom. Time se bavila teorija i praksa socijalizma. Tako npr. postulat o jednakoj dostupnosti javnim službama proklamiran je u velikom broju ustava. No pojedine javne službe traže najviše obrazovanje, posebne pripreme, riječ je o velikim financijskim izdacima, koje uvjete ne mogu svi zadovoljiti.

Jednakost prava prema tome uzmiče pred nejednakosti faktičnoga. Naravski, sloboda nije osigurana ako nije dostupna najvećem broju ljudi. Bez jednakosti, sloboda ostaje privilegija.

44.Zaštita društva, str. 112

· Zaštita u normalnim okolnostima

Slobode se najčešće ograničavaju zbog zloupotrebe slobode, zaštite javnog poretka i razloga državne sigurnosti..

1) Zloupotreba slobode

2) Prava i slobode i javni poredak

Pojam javnog poretka definirao se s obzirom na čitav niz administrativnih mjera koje su se na jedan općeniti i legalan način mogle poduzimati radi zaštite mira stanovnika, protekcije od nezgoda i osiguravanja određene higijene... Održavanje reda u tom smislu je tradicionalan pojam.

3) Represija političkih pogrešaka

Pojam političkog delikta je više nego pokretljiv. Zakonodavac ga ne definira i u tom se smislu ovaj pojam ne razlikuje od delikta kojeg nalazimo u ostatku pravnog corpusa. No život ovu praksu najčešće demantira.

Elastične definicije o tome što predstavlja politički prekršaj izaziva veliku nesigurnost i mogućnost inkriminiranja različitih radnji.

npr. "porvokacija", "apologija", "demoralizacija vojske", "ugrožavanje integriteta teritorija"...

· Zaštita društva u izvanrednim okolnostima

Pojmovi kao što su stanje nužnosti, izvanredno stanje, izvanredne prilike...postoje u svim društvima.. (rat, el. nepogode,,,)

45.O MODALITETIMA REGULACIJE PRAVA I SLOBODA (OGRANIČAVANJA) str. 112.
Prava i slobode se mogu uređivati prema 3 moguća režima:

· Represivni režim

Najviše je u suglasnosti sa liberalnim sistemom prava i sloboda čovjeka i građanina. Znači da se pojedinac bez prepreke koristi svim pravima i slobodama koja su mu osigurana pozitivnim pravom, mora priznati samo ograničenja koja mi je u vršenju tih prava i sloboda postavio zakonodavac. Također trebaju biti svi prekšaji definirani i poznati pojedincu kao i način na koji se kažnjavaju. 

Ali što znači npr. narušavati "moral vojske?"  Poznata je klasična Beaumarchaiseova rečenica iz "Figarovog vjenčanja" koja se odnosi na rigorozna ograničenja štampe: " Budući da u mojim tekstovima ne govorim ni o vlasti, ni o vjeri, ni o politici, ni moralu, ni o Operi...kao ni osobama i ničemu drugom...to znači da mogu pisati slobodno."

· Preventivni režim

Pojedinac nije gospodar svojeg ponašanja.U vršenju svoje slobode on podliježe režimu prethodne dozvole -autorizacije. Npr. ekonomsko poduzetništvo traži prethodnu autorizaciju (npr. administrativna dozvola se traži u slučaju otvaranja privatne zdravstvene laboratorije).
· Intermedijarni režim

Ovaj se režim nalazi između prethodna 2. Riječ je o mješovitom sistemu koji  poznaje i prethodnu dozvolu i zabranu.

46. PRAVNA I NEPRAVNA ZAŠTITA PRAVA I SLOBODA str. 114.
NEPRAVNA

· Parlametarna zaštita

Dvije su poznate tehnike:

a) Funkcija kontrole parlamentarnih komisija:  koje imaju neograničene mogućnosti kontrole zaštite prava i sloboda (Komisije kongresa SAD-a)

b) Kontrola vladine aktivnosti u nordijskim zemljama: Specijalne komisije u Švedskoj, Norveškoj i Finskoj osiguravaju kompletnu kontrolu djelatnosti vlade. Te komisije daju preporuke parlamentu na koji način valja rješavati određene probleme na planu zaštite prava i sloboda.
· Ombudsman

Predstavlja intituciju kojoj je zdk kontrola administracija i zaštita građanskih prava. Institucija je nastala 1802. g. u Švedskoj da bi se danas proširila u veliki broj zemalja. Švedska poznaje 4 ombudsmana:

-1-kontrolira sektor socijalne pomoći, građenja i javnosti oficijelnih dokumenata.
-2-pokriva pravosuđe i oružane snage.
-3-štiti potrošače.
-4-kontrolira civilne službenike. 

· Prokuratura
Nema ničeg zajedničkog s ombudsmanom . Može se smatrati javnim ministarstvom koji djeluju uz funkcioniranje sudskog aparata. Osigurava kontrolu legalnosti u funkcioniranju drž. administrativnog aparata. Stvorena u SSSR-u tijekom 1922. g .ova institucija je služila za posebne represivne akcije protiv osoba koje su bile optuživane za antisovjetsku djelatnost.
· Transparentnost administracije (javnost uprave)

Jedan od primjera je javnost službenih dokumenata , koja znači i nadzor nad egzekutivom. Ova kontrola oficijelnih dokumenata prvi puta je uvedena u Švedskoj tijekom 1776. g Smatralo se da ide paralelno uz slobodu štampe. Svaki građanin ima pravo slobodnog pristupa javnim dokumentima, osim onih koji se odnose na dokumente obrane i državne  sigurnosti, zaštite ekonomskih interesa države i privatnog života.

PRAVNA
· Kontrola ustavnosti zakona

Nema idealne kontrole ustavnosti zakona. Riječ je o progresivnom, a opet i konzervativnom sredstvu koje više ili manje približava stanju vladavine sudaca.
· Procedure zaštite individualnih prava

1) Procedura Habeas Corpusa

Stvorena je u Engleskoj. Ova procedura dozvoljava sucu ili sudu da izbavi pojedinca iz pritvora te da odlučuje o zakonitosti mjere pritvora. Nakon Magna Carte iz 1215. zabilježena je u Habes Corpus Actu iz 1679. Ova procedura omogućava kontrolu policijskih i administrativnih vlasti, nadležnosti kriminalne jurisdikcije. Procedura Habeas Corpusa kontitucionalizirana je u SAD, Kanadi i nizu drugih zemalja.

2) Zahtjev za zaštitom (le mandado de seguranca)

Predstavlja proceduru koja je rođena u Brazilu i dozvoljava garanciju čitavog niza fundamentalnih prava, znači šire od Habeasa koji omogućuje samo zaštitu individualnih prava.
3)Procedura amparo

Rođena meksičkim ustavom iz 1857. Kao i prethodna omogućava zaštitu više temeljnih prava i sloboda.
Riječ je o jednostavnoj proceduri. Uhićena osoba mora bez odlaganja tražiti kompetentnog suca. Zahtjev se preuzima bez odlaganja, a može biti prezentiran i tijekom noći i telegrafskim putem.

47.PROCEDURE ZAŠTITE INDIVIDUALNIH PRAVA I SLOBODA  str. 116.
48.DEFINICIJA PREDSTAVNIČKOG SISTEMA  str. 125
Klasično pravo regulira funkcioniranje i politički proces vlasti na način da blizu upravljača postavlja predstavnike onih nad kojima se upravlja. U izvornom smislu predstavlja uravnoteženi (ekvilibrirani) i institucionalizirani dijalog između upravljača i kontrolora ( cenzora) upravljača.

49. EKVILIBRIRANA FUNKCIJA ILI DIJALOG  (IZMEĐU UPRAVLJAČA I NJIHOVIH CENZORA) str. 125. 
Jedna od fundamentalnih karakteristika klasičnog Ustavnog prava jeste neposredno prisustvo cenzora ili kontrolora vlasti, odnosno upravljača, koji svojim pitanjima, inerpelacijama, funkcioniranjem stalnih komisija, obvezuje VLADU da opravdava politiku, da objašnjava zbog čega je donijela upravo takvu odluku. Dijalog se odvija između vlade i ne  cjeline građana, nego vlade i jedne skupštine cenzora, koji su izabranici od naroda i predstavljaju narod (HR: PARLAMENT)

50.INSTITUCIONALIZACIJA DIJALOGA  (IZMEĐU UPRAVLJAČA I KONTROLORA) str. 125.
Narod ne intervenira  znači na neposredan način već na temelju jednog općeg pravila predstavljen  preko svojih izabranih predstavnika okupljenih u Saboru.
Za raliku od Grčke, Rimske i Antičke demokracije koja je bila direktna, u moderno se doba javlja inovacija - demokracija je reprezentativna. Vast naroda preko predstavnika. 
Pitamo se zašto?

· Dimenzije država

Nije više moguće na jednom mjestu okupiti cijeli narod. Postoje izuzeci npr. neposredne demokracije u današnjim švicarskim kantonima, no upitno je koliko ti oblici mogu vršiti efikasnu kontrolu nad egzekutivom.

· Kompetencija kontrolora ili cenzora

Izabrani od strane građana da budu njihovi predstavnici na određeno vrijeme, kontrolori ocjenjuju rad vlade na određeni način. Nije riječ o profesionalcima, već obrazovanim ljudima koji znaju  politiku ali nisu eksperti.

· Razlike među građanima

Općenito  građani nisu dobro obučeni za dijalog s vladom. Građani su često ignoranti kad je riječ o političkim realitetima. 1964. godine jedna je sondaža javnog mijenja pokazala da 28 % Amerikanaca nije znalo da Kinom upravljaju komunisti, a 25% ispitanika nije imalo pojma da se u Vijetnamu vodi rat.

51.ZNAČAJ MONTESQUIEUA  str.130
Značaj njegovih ideja leži u tome da se:

· Ističe nužnost kontrole vlasti, tj. s obzirom na njegovo vrijeme nužnost kontrole kralja i njegovih ministara. Tako da moderni naziv "cenzura upravljača" nećemo naći kod Montesquieua.

· Lista vlasti o kojoj govori sastoji se od 3 titulara: egzekutive, legislative i sudstva. Uključivanje sudstva među političke vlasti, bio je njegov odgovor na francuske prilike njegova vremena. Sudska su tijela označavala otpor kraljevskim ordonansama, uspostavljajući obvezu kralja da se pridržava registriranih propisa.Govorio je i o sudskoj vlasti.
· Dvije vlasti koje su dominirale političkim planom; egzekutiva i legislativa, opskrbio je mogućnošću "zaustavljanja i ometanja." Zakonodavna vlast je mogla utjecati u tom smislu na egzekutivu, koja i obratno.

· Njegov plan nije oslobođen od dvosmislenosti.To se posebno veže uz pitanje o tome kakav karakter dati odvajanju između egzekutive i legislative. Mora li ta podjela biti rigidna ili fleksibilna?

52. 2 podjele «Nova organizacija vlasti» kod predstavničkog sistema, str. 130

· Način vršenja suvereniteta kod predstavničkog sistema

Za razliku od neposredne demokracije, predstavnički režim analizira se kao vladavina naroda putem njegovih izabranika.

Argumenti su u nemogućnosti funkcioniranja neposredne demokracije u okvirima suvremene države. Drugi se tiče veze s elitističkom vizijom vladavine u društvu , u suštini liberalnom koju je nagovijestio još Montesquieu. Shodno toj viziji, samo jedna mala i prosvjećena grupa ljudi može nositi odgovornost upravljanja društvom. Ljudi moraju imati povjerenja u kompetentne ljude.

 Ova ideja je bila povezana s usponom buržoaske klase. Tijekom vremena identitet predstavnika poklopio se s članom parlamenta.

· O mehanizmima delegacije vlasti

Juridička veza koja u predstavničkom sistemu povezuje građane s njihovim predstavnicima data je u vidu mandata, koji se može definirati kao " akt putem kojeg jedna osoba daje drugoj ovlaštenje da djeluje u njegovo ime i na njegov račun."  Mandat izabranome daje diskrecionu vlast. Izabrani je slobodan da djeluje po svom nahođenju. Mandat nije imperativnog karaktera.

53.SKUPŠTINSKI SISTEM I SISTEM PREZIDENCIJALIZMA  str.137.
1. Skupštinski sistem

U skupštinskom sistemu se vidi izopačeni i devijantni parlamentarizam. Primjer su organizacije vlasti u sistemu III i IV Republike u Francuskoj. 

Egzekutiva je podvrgnuta zastupnicima. U skupštinskom sistemu kontrola se vrši interpelacijama. Neranjivost skupštine i njenih zastupnika daju sliku njene suverenosti.

Parlament dominira nad egzekutivnom funkcijom. Kabinet nije ništa drugo do povjerenik predstavničkog tijela.Govorimo o apsolutnom parlamentarizmu.

2. Prezidencijalizam

Izrazi poput "polupredsjednički", govore samo za sebe.
 Ovaj sistem analizira se pravu visokog komoditeta egzekutive. Šef države je postavljen na odlučujuću funkciju temeljem suglasja između parlamentarnih i predsjedničkih izbora. 
Osim u Francuskoj, nakon ustava 1958. ovaj sistem organizacije su primjenjivale mnoge zemlje "trećeg svijeta". I u Hrvatskoj nakon donošenja Ustava 1990. 
Obilježava:

-preeminenciju šefa države- on je moderni Levijatan koji raspolaže osvojenim legitimitetom i autoritetom,
-veličanstvenost šefa države -u sebi podvrgava totalitet egzekutivne vlasti a ministri mu u tome pomažu.
54. ŠIRENJU BIRAČKOG PRAVA ŽENA  str. 151.
Od srednjeg vijeka pa sve do pojave modernog oksidentalnog Ustavnog prava, žene su s poteškoćama ostvarivale svoju jednakost s muškarcima. Koncepcija se dugo opravdavala podjelom rada i zadataka između žena i muškaraca. I Rimsko pravo ni crkva nisu davali povjerenje ženama. 

Pravo glasa priznaje se najprije u SAD-u, državi Wyoming, 1869. Nakon I svj. rata u nordijskim zemljama, Engleskoj 1918, Njemačkoj, Švicarskoj...Danas je uspostavljeno diljem svijeta. Najbitnije konsekvence su:

3. Prihvaćanje ženskog prava, po nekim analitičarima, orjentiralo je biračko tijelo prema desnici, u prinicipu su konzervativnije od muškaraca, manje sklone promjenama.
4. Ženski glasovi doprinose personalizaciji vlasti.
Imaju mnogo konkretniju koncepciju politike od muškaraca, kao težnje ka sigurnosti.
55.IZBORNI KOLIČNIK I UNIFORMIRANI BROJ  str.154
Izborni količnik- Po njemu se broj svih palih glasova u jedinici dijeli s onime brojem -koliko jedinica ima predstavnika. Tako se dobije izborni količnik. Zatim se dijele mandati između kandidatskih lista na način što se svakoj od njih dodjeljuje onoliko manadata koliko se puta izborni količnik nalazi na broju glasova, koje je lista dobila.
Uniformirani broj- ovdje se radi o broju koji je određen unaprijed i vrijedi za čitavu zemlju. Svaka lista će dobiti onoliko kandidata koliko njena biračka masa sadrži taj zajednički djeljitelj (uniformirani broj).
56. DEFINICIJA USTAV
Ustav je pisani akt najviše pravne snage koji prvenstveno uređuju osnove, ali ne samo osnove i ne sve osnove jednog državnog i društvenog uređenja.

57. ZNAČNJE TERMINA USTAV  str. 159.
Isti se izraz upotrebljava u mnogim značenjima:

· Materijalno značenje

Materijalno ili objektivno u ustavu prije svega vidi kompleks fundamentalnih pravnih normi, pisanih ili nepisanih.
· Formalno značenje

Označava sve pravne norme koje se razlikuju od običnih zakonskih normi prije svega po proceduri donošenja- koja je ne samo teža od procedure za donošenje zakonskih normi, nego i svečanija i dugotrajnija. Iz ovakvog razlikovanja proizlazi klasifikacija ustava na čvrste i rigidne.

· Instrumentalno značenje

Ono upućuje na postojanje jednog posebnog normativnog akta koji okuplja većinu materijalne ustavnosti, kao instrumentum, juridički dokument.
58.KLASIFIKACIJA USTAVA  str.160.
1) Tradicionalne klasifikacije ustava

· Prema načinu donošenja:

- oktroirani (ustavna povelja)- donosi vladar sam, bez učešća drugih aktera,
-ustavni pakt - zajednički akt koji donose sporazumno vlada i predstavničko tijelo,
-narodni- demokratski- bez učešća vladara i redoviti je način donošenja u državnim republikanskim uređenjima .
· Prema načinu mijenjanja:

Po revizijskom postupku ustav može biti

- čvrsti (rigidni)

-fleksibilni (meki)

Kriterij za razlikovanje je procedura za donošenje zakona.
· Prema strukturi

Može biti:

-kodificiran (kad je sistematiziran cijeli u jednom aktu),
-heterogen  (kad se sastoji od više djelova).
2) Moderne klasifikacije 

Najpoznatija je ontološka klasifikacija. Temelj razlikovanja je stvarni odnos upravljača i upravljanih prema ustavnim normama.

· Normativni

Ustav je kojemu norme služe ne samo kao efektivna kontrola upravljača već i kao efektivna zaštita upravljanih od arbitrarnih postupaka vlasti. Koincidira s ustavnom demokracijom u punom smislu riječi.
· Nominalni

Pravno važeći ustav ali njegovim normama u manjem ili većem broju nedostaje egzistencijalni karakter.
· Semantički

Ustav pravno važeći ali kojemu norme u cjelini nemaju egzistencijalni realitet.
59.Evolucija ustava, str. 161-169

60.ELABORACIJA USTAVA  str. 164
Donošenje ustava podrazumijeva postojanje jedne posebne ovlasti - vlasti koja se uobičava nazivati originarnom ustavotvornom vlasti. Ono što opravdava zakonodavca jeste originarnost..
1) Intelektualna sloboda elaboracije ustava

Postavlja se pitanje kako tehnički riješiti probleme oko uspostave ustava. Dva su prostupka kako riješiti:
· reaktivni-

Fenomen je reakcije, jer se novi ustav uzima kao suprotnost i protuteža ranijem ustavu, nema veze između starog i novog ustava (npr. zakon SR Njemačke iz 1949. kao reakcija na bezumlje Hitleralizma).
· konzervativni-

Čuvaju se određene tekovine iz prethodnog razdoblja .
2) Institucionalna sloboda elaboracija ustava

S obzirom na to da li u njoj sudjeluje narod ili ne, razlikujemo 2 načina donošenja:

· AUTORITARNI  

Postoji tehnika oktroiranja i tehnika ugovora.U slučaju oktroiranog ustava radi se o jednokratnoj radnji titulara vlasti.
·  DEMOKRATSKI 

Upravljani omogućuju upravljačima da donesu novi ustav i to u najvećem broju slučajeva formira se ustavotvorna skupština ili izuzetno postoji mogućnost da elaboracija ustava pripadne egzekutivi.
Ustavotvorna skupština predstavlja organ u kojem predstavnici naroda ne samo da redigiraju ustav već paralelno s time izglasavaju zakone, donose državni proračun, organiziraju vladu.U rukama ovakvog parlamenta zna se rješavati sudbina države i naroda.

61.Zaštita Ustavnosti, str. 173

Da bi se ostvarila preeminencija ustava, koriste se različita sredstva.

Politička kontrola ima preventivni karakter; ona se vrši a priori, dok pravna kontrola ima suprotan smjer. Ona se vrši posteriori te ima za cilj popraviti greške do kojih je došlo povredom ustava.

· Postupci političke kontrole 

Razlikujemo postupak prethodnog pitanja i postupak koji vodi politički organ.
Predsjedniku parlamenta pripada pravo da deklarira da neće otvoriti raspravu o prijedlogu iz razloga što je rečeni prijedlog neustavan. Parlament je pozvan da se izjasni da  li je tekst ustavan ili ne.

· Postupci pravne kontrole

Mnogo se češće kontrola ustavnosti predaje određenim sudovima čija se jurisdikcija (nadležnost) sastoji od dva konstitutivna elementa: materijalnog- po čemu je sud pozvan da kaže što je pravo, i formalnog- odluke imaju autoritet i snagu pravne istine.

S tehničkog stajališta kontrola se povjerava specijalnim sudovima koji kontolu vrše tužbom , ili redovnim sudovima koji kontrolu vrše izuzetno.

Odluka može biti erga omnes ili inter partes.

62.Kada Ustavni sud ukida zakon, str. 181

Ustavni sud će ukinuti zakon ili pojedine njegove odredbe ako ustvrdi da su nesuglasni s Ustavom. Ukinuti zakon, odnosno odredbe , prestaju važiti danom odluke Ustavnog suda u NN, ako Ustavni sud ne utvrdi neki drugi rok.

Ustavni sud će ukinuti ili poništiti drugi propis, ako ustvrdi da nije suglasan s Ustavom, odnosno zakonom.

63.Slučaj Marbary v. Madison (1803. g.)

64.REVIZIJA USTAVA  str. 189
Revizija se obavlja na 2 načina:

1) FORMALNO
· Rigidni ustav

Za svoju reviziju traži postojanje posebnog organa i posebne procedure koja je superiornija od procedure koja se traži za donošenje zakona.

· Fleksibilni ustav

Ustav koji se mijenja od strane organa i procedura koje su identične onima koje se koriste u slučaju donošenja zakona.Ekstremna fleksibilnost u zemljama engleskog govornog područja ipak nije rezultirala velikim promjenama.
2) NEFORMALNO

U određenoj državi ustav se može promijeniti i na faktični način, to znači po strani od ustavotvorne vlasti deriviranog tipa. 

Još je i Napoleon znao govoriti "Nema ustava ako on nije činjenica. Njegov je život uvijek podređen ljudima i okolnostima." Ta neformalna ili faktična promjena realizira se između ostalog i stvaranjem ustavnih običaja.
Postoje 3 uvjeta za nastanak ustavnog običaja:

-Prva je dugo trajanje.
-Druga-ponavljanje istog postupka.
-Treća- uvijet predstavlja opću suglasnost.
Ustav RH:

Pravo da predloži ima 1/5 zastupnika HS, PR ili Vlada.
Odluka o pristupu promjeni, nacrtu donosi se Većinom glasova svih zastupnika.
Donosi se odluka 2/3 većinom glasova svih zastupnika

i proglašava je HS.
HS o zakonima:

-Kojima se uređuju nacionalne manjine i oružane snage iz čl 7 -2/3 većinom svih zastupnika, zakone kojima se razrađuju ustavom utvrđena ljudska prava i temeljne slobode, izborni sustav, ustrojstvo, djelokrug i način rada drž tijela, te ustrojstvo i djelokrug lokalne i područne samouprave -većinom glasova
65.PREAMBULA  str. 195
Najveći broj ustava već u prvim rečenicama svoga teksta identificira svog nositelja.

Taj konstitutivni element je najčešće narod, zatim Dinastija, Sveto Trojstvo (npr. Ustav Irske iz 1937.), Bog ( Švicarske iz 1848,), Alah (Ustav Pakistana iz 1956.) ili neki dr. faktor. 

Mongolski Ustav iz 1960 definirao je ustavotvorni autoritet kao skup radnika, arat ( zanatlija i seljaka) ..

Preambule nužno variraju od sadržaja, tona i stila. Neke su od njih suhoparne, druge svečanije i inspirativne. 

Svojevremeno ustavi Alžira, Kine, Čehoslovačke, Sjevernog Vijetnama u svojim preambulama imenuju svoje neprijatelje.

Preambula ustava RH

Naglašava svrhu i motiv donošenja ustava.

Za razliku od minimalističke i medijatorske teže, kod nas najviše pristaša ima maksimalistička teza koja kaže da nema razlike između odredaba preambule i odredaba normativnog dijela.

Sadrži kratak osvrt na povijest hrvatskog naroda ; 
još od hrvatskih kneževina u 7 stoljeću,
 Kraljevstvu Hrvata u 10 st, 
o održanju hrvatskog naroda u Hrvatsko-Ugarskoj personalnoj uniji,
o Hrvatsko - ugarskoj nagodbi o uređenju odnosa između Kraljevine Dalmacije,
 Hrvatske i Slavonije i Kraljevine Ugarske (1868.)....
Države SHS , zatim Banovine Hrvatske ..
preko narodne a onda Socijalističke Republike, 
sve do RH kao samostalne, nezavisne, suverene i demokratske.

S obzirom na promjene Ustava iz  1997. mijenja se stavak 2. koji je govorio o odbacivanju komunističkog sistema i prvim demokratskim izborima a zamijenjen spomenom na Domovinski rat i njegovim značajem.

Stavak 3- uvodi pojam autohtone nacionalne manjine  pri čemu su iz teksta izbačene neke ranije navedene (Slovenci, Muslimani), a uvedene nove ( Nijemci, Austrijanci, Ukrajinci, Rusi..)

66.O TRIPARTIZMU VLASTI  str. 199
Najveći broj Ustava pokazuje preferenciju za legislativnu granu vlasti, čak 5 od 6 Ustava, smještaju legislaturu ispred ove dvije grane. Poruka je zapravo ista: sva politička vlast proizlazi iz naroda i to putem izabranih zastupnika.

Dok je Montesquieu smatrao da trioba vlasti kanon moderne ustavne države, Sun- Yat Yen, osnivač Repulike Kine, 1911. godine organizacijski kanon vidi u postojanju 5 vlasti: on pored poznate nam 3 govori još i o  kontrolnoj i ispitujućoj vlasti civilnih službi.Taj je ustavni quintipartizam sadržan jedino u odredbama Ustava Republike Taiwan, danas nacionalističke Kine.

67.USTAV KAO JANUS  str. 202 (EKSTRA KONSTITUCIONALNI RAZLOZI)
Ponekad sastavljače Ustava prati krajnje nepošten odnos prema lakovjernim masama.To je slučaj  kada  se vrši mimikrija već otprije uspostavljenog ustava. Ponekad sastavljači ustava planiraju donošenje novog Ustava  koji bi služio samo za internacionalnu propagandu zemlje.

Znači postoje i " ekstra konstitucionalni razlozi". To su:

· IMITACIJA

Ustavi se donose u maniri koja je već gotovo opće usvojena. Mnogi politički lideri promatraju ustav s njegovom preambulom kao obilježje nezavisne države, kao i članstvo OUN-u, nova zastava, himna...U intenacionalnom kontekstu postaje svojevrsna  "sindikalna karta" ili "rodni list" kao dokumenti koji služe za prijem u društvo suverenih teritorijanih država. 
· PROPAGANDA

Nekada su revolucionarne vođe pripremale ustavne dokumente i prije nego su njihove zajednice postale države. Primjer je kratkotrajna tvorevina "nezavisna Katanga" čiji je dokument bio eksterno orjentiran: više adresiran prema međunarodnoj zajednici nego prema Katanškoj naciji.

Primjer je i čuvena Deklaracija o pravima iz 1789 -  Zbog nje u Holandiji klub revolucionera  proklamira kako će francuska povelja (Ustav iz 1793.) uskoro postati univerzalna povelja svekolike Europe.

Na isti je način međunarodni značaj Ustava SSSR-a iz 1936. g .naglašavao Staljin.

· PREVARA

Lenjin se koristi pojmom ustavne iluzije...Ponekad u određenim zemljama gdje su na vlasti diktatori mogu se naći krasne deklaracije o pravima  ali brižljivo čitanje takvih ustava veoma brzo otkriva njihove mane.

Bilo je slučajeva da su sloboda tiska, govora, javnog okupljanja ustavom zaštićeni samo ako su se te slobode koristile za podršku vladajuće stranke ili ako su bile od nje odobrene.

Mnogi su ljudi ranije vjerovali da ljudi i društvo mogu postati savršeniji putem ustavnih tekstova - ustavi su bili svojevrsna "karta za utopiju" . Tako je Weimarski ustav, ustav liberalne Njemačke iz 1919 kojeg je Hitler 1933. raznio u komadiće ilustracija da nikakav ustav, bez obzira kako bio sročen i konstruiran, ne može zaštiti politički sistem od uzurpatora.

68.USTAV I PITANJE TERITORIJALNOG INTEGRITETA str.205.
Svojevremeno je preambula poljskog Ustava sadržavala odredbu koja govori o "vječnosti" svojih granica i težnji da se one kao takve sačuvaju. Stvarnost je prema poljskim granicama uvijek bila drugačija. Nekoliko je puta bila dijeljena između imperijalnih država Austrije, Prusije i Rusije a i 1939. između nacista i komunista. 
U cilju zaštite teritorijalne nepovredivosti ustavi najčešće koriste 2 sredstva:

- prvim jednostavno zabranjuju odcjepljenje bilo kojeg dijela nacionalnog teritorija,
- drugim kojim pažljivo opisuju nacionalne granice.
Ponegdje ustavnu geografiju predstavljaju zahtjevi za nacionalnim granicama koji nisu priznati od strane međunarodne zajednice i susjednih odnosa.

Donedavna je Portugal tražio dijelove Afrike, Azije i Oceanije jer tobože ti dijelovi pripadaju integralnom dijelu portuglaske nacije. No takav je ustavni zahtjev Portugala bio povučen pošto je od strane OUN-a bio izvršen pritisak da Portugal dade izvještaj o stanju u njenim podložnim i ne-samoupravnim kolonijama.

Svojedobno je i Francuska koristila sličan argument u vezi s Alžirom, koji je u ono vrijeme bio integralni dio metropolitanske Francuske. 

Preambulantnu agresiju je svojedobno sadržavao i Ustav Sjevernog Vijetnama u odnosu na Južni Vijetnam.

RH

Naš teritorij ogleda se u definiciji RH kao jedinstvene, nedjeljive demokratske i socijalne države. 

Nakon raspada SFRJ republike su imale fiksne granice i tako je i ostalo.

S obzirom na povijesne korijene granica može se reći da većina tih granica ima duboke povijesne korjene. Granice BIH te Hrvatske su bivše granice Otomanskog carstva s Austrijom i Venecijom.Granice Hrvatske s Vojvodinom su većinom iste kao one između Hrvatske i Mađarske prije 1918. i slijede rijeku Dunav.

69.USTAV I SOCIJALIZACIJA  str. 200
Sastavljači ustava i upravljači nadaju se da će ustavi imati socijalizirajući efekt s obzirom na ponašanje i očekivanje naroda.
Šalje poruke građanima, dakle putem ustava, vodstvo zemlje pokušava regulirati političko ponašanje i pridobiti kooperativnost naroda u zadaći korištenja ustavom definiranih struktura.
Ponekad se desi da se nad Ustavom izgubi kontrola te se stvara situacija koja nije u suglasju s očekivanjima svojih utemeljivača.

Npr. pisci ustava u ex-socijalističkim zemljama (SSSR, SFRJ, ČSSR) ali i u drugim federacijama: Nigeriji, Pakistanu, Burmi - svojim su ustavima originarno imali namjeru da oslabe, uklone centrifugalne tendencije između raznih etničkih, religijskih, lingvističkih, rasnih i plemenski zajednica. Priznavanje teritorijane autonomije tih zajednica i davanjem federalnog priznanja sastavljači su se nadali uklanjanju centrifugalne sile .To se događalo i u unitarnim državama. Ustav NR Kine iz 1954. g proklamira jednakost svih nacionaliteta te zabranjuje diskriminaciju.

70.RAZLOZI DONOŠENJA USTAVA  str. 204.
Svrha ustavnog dokumenta je da uspostavi određenu fiksnu točku oko koje će se kretati politički život određene životne zajednice kao cjeline, koja je ne samo različita, nego i odvojena od svih drugih državnih zajednica koje sačinjavaju sistem međunarodne zajednice.

Sadrže iskaze emocionalnog karakter, a reflektiraju želju da se očuva nacionalno-politički i teritorijani integritet, nadu za budućom međunarodnom suradnjom.
Stvaraju privrženost naroda sebi, bilježe prošlost, predviđaju slavu i budućnost (preambula).
71.USTAVNI OBIČAJI str. 209
Predstavlja se kao nepisano pravilo koje rezultira presedanima s kojima se javne vlasti  slažu te im se pokoravaju ili na njih pristaju. 
Paralelno s pisanim odredbama ponekad se u ustavnoj operaciji koristi i običaj .

U Engleskoj, politički ustav kao običajni ustav stoji naspram socijalnog kojeg manifestiraju Magna Carta iz 1215. i Habeas Corpus iz 1689. Glavna pravila koja reguliraju politički sistem, a to znači parlamentarni režim, kabinetsku vladu - su običajna.

Ako postoji dobar pisani ustav, običaj može djelovati -bilo kao pomoćnik ili interpretator ambivalentne odredbe, bilo da popuni prazninu.

Ustav RH iz 90 -e glede principa inkopabiliteta funkcija o kojemu ustav šuti.. Ta činjenica je bila podstrek stvaranju ustavnog običaja po kojemu se neko vrijeme tolerirala pojava da su, unatoč postojanju ustavne podjele vlasti, ministri mogli biti imenovani iz reda saborskih zastupnika. Ova situacija je trajala do donošenja Zakona o izborima zastupnika u Hrvatski Sabor iz 1992. gdje zastupnik ne može biti istodobno predsjednik, ministar,  potpredsjednik i drugi član Vlade RH.

72.ORGANSKI ZAKON (RAZLIKA IZMEĐU OBIČNIH I ORGANSKIH)  str.209
Naziv organski znači da pojedine zakone kojima se, na osnovi ustava, razrađuju ustavna načela i bliže određuje organizacija i funkcioniranje pojedinih ustavnih institucija, a prije svega najviših državnih organa. Želja je ustavotvorca da rastereti ustavni tekst, ali da ipak najvažnija pitanja državnog uređenja budu regulirana posebnim kategorijama zakona. Organski se zakoni donose po posebnom i otežanom postupku, koji se razlikuje od onoga prilikom donošenja običnih zakona. Organski se zakoni dakle smještaju između Ustava i običnih zakona.

Ustav RH iz 1990 explicite ne spominje organske zakone ali onaj 2000. da:
Članak 82.

Zakone (organski zakoni) kojima se uređuju prava nacionalnih manjina Hrvatski sabor donosi dvotrećinskom većinom glasova svih zastupnika.
Zakone (organski zakoni) kojima se razrađuju Ustavom utvr​đena ljudska prava i temeljne slobode, izborni sustav, ustrojstvo, djelokrug i način rada državnih tijela te ustrojstvo i djelokrug lokalne i područne (regionalne) samouprave Hrvatski sabor donosi većinom glasova svih zastupnika.

Odluku iz članka 7. stavka 2. i članka 8. Ustava Hrvatski sabor donosi dvotrećinskom većinom glasova svih zastupnika.

73.PARLAMENTARNO PRAVO (2 DEFINICIJE) str. 244
Droit Parlamentaire- M. Prelot definira dvojako:

· Parlamentarno pravo se sastoji od cjeline normi koje se primjenjuju na Parlament. Po svojoj prirodi te su norme ustavnog, organskog, legislativnog i drugog karaktera.

· Parlamentarno pravo se definira kao specijalno pravo skupština. Ovo pravo označuje partikularni legalitet koji izražava tradicionalnu autonomiju parlamenta i koja autonomija rezultira kapacitetom samoorganizacije. Ova posebna legalnost predstavlja relaciju između općeg legaliteta, prije svega ustavnog i osoba koje su od tog prava ovisne i na osobe na koje se takvo pravo primjenjuje na izravan način.

74.FUNKCIJA PARLAMENTA str. 228
Osim inicijative novih zakona, parlament ima:

1. Funkciju da modificira, odbija i legitimizira prijedloge koji ponajviše dolaze iz redova legislativnih stručnjaka koje imaju egzekutiva i njeni organi.

-Članovi britanskog kabineta podnose čak osam puta više zakonskih prijedloga od članova parlamenta. 

-Francuski ustavi tradicionalno prave razliku između zakonskih projekata koje iniciraju ministri i vlada i prijedloga zakona koje iniciraju članovi parlamenta.

2. Pojašnjavanje politike i političkih alternativnih mjera sredstvima javne debate.
Iskazuju mišljenja, govore. Parlamentarne rasprave predstavljaju efikasna sredstva ne samo političke komunikacije nego i sredstva za kontrolu egzekutive.

3. Treća funkcija u ustavno-demokratskoj državi je stimulacija i kontrola djelatnosti administracije.

Slobodno vršenje kontrole ovlaštenja i troškova te upoznavanje s tijekom realizacije izvršnih akata jesu izvor najznačajnijih i najkorisnijih nadležnosti modernog parlamenta.
75.ASIMETRIČNI BIKAMERALIZAM str. 231
Temeljno je mjerilo razlikovanja tih dvaju tipova dvodomnosti uloga drugog doma u procesu donošenja zakona.
Tamo gdje postoji potpuni bikameralizam, zakoni se donose suglasnošću oba doma, a u okolnostima asimetričnog bikameralizma uloga drugog doma u zakonodavnom procesu svodi se na suradnju i to s ograničenim nadležnostima.

Do promjena 2000.-e Ustav RH iz 1990 je imala sistem asimetričnog bikameralizma: O zakonskim prijedlozima odlučivao je Zastupnički dom, a funcije Županijskog doma su bile u tome da predlaže, raspravlja i daje prethodno mišljenje.

Koja su 2 temeljna zahtjeva bikameralizma? 
a) u federalnim državama dvodomnost predstavlja dualističku strukturu države, 
b) u uniranim državama dvodomnost s jedne strane izražava želju da u parlamentu postoji i jedan dom koji će obavljati ozbiljnu kontrolu odluka koje je donio prvi dom a s druge strane želju za uspješnim uravnoteženjem zakonodavne i izvršne vlasti, stvaranjem jednog doma koji će biti jači od drugih.
76.PARLAMENTARNE KONTROLE  str. 231
1.Formiranje i raspuštanje vlade
U sistemima koji prakticiraju parlamentarni sistem ili kabinetski sistem egzekutivna vlast politički je odgovorna legislativnoj grani vlasti. Parlamentarna većina putem glasovanja o povjerenju određuje njegov sastav, njegove akcije i njegovu politiku. Isto pravo služi za raspuštanje kabineta. 

2.Vlast novčanika

Podrazumijeva pravo legislative da determinira prihode, troškove, poreze te da u generalnom smislu vrši kontrolu javne potrošnje. Riječ je o jednom od najjačih sredstava kontrole egzekutive.
 Članak 80.      Hrvatski sabor - donosi državni proračun

Članak 112.    Vlada Republike Hrvatske predlaže proračun i završni račun
3.Ispitivanje i istraživanje i potvrđivanje međunarodnih ugovora
Dio su zakonodavne i administrativne funkcije legislativnih organa. U parlamentarnom i predsjedničkom sistemu vlasti parlament ima svoj dio posla u vođenju (administriranju) vanjskih poslova. U službenim državnim delegacijama koje idu na važne međunarodne konferencije ( mirovne konferencije, zasjedanje OUN) legislatori se pridružuju profesionalnim diplomatima. Legislatori i članovi egzekutive tako dijele odgovornost za vođenje i rezultate diplomatskih pregovora.
Poslovnik Sabora :
Članak 90. 
Odbor za vanjsku politiku: 
- razmatra pitanja vanjske politike i međunarodnih odnosa o kojima raspravlja i odlučuje Sabor te priprema prijedloge akata iz nadležnosti Sabora o pitanjima iz te oblasti, 
- razmatra međunarodne ugovore na koje Sabor daje suglasnost i iznosi svoje prijedloge i mišljenja Saboru, 
- surađuje s tijelima u Republici koja djeluju na području vanjske politike i međunarodnih odnosa.
4. Parlamentarne debate

Efektivni su  i popularni oblik kontrole egzekutive u kojima se administratori susreću licem u lice sa svojim kritičarima. Sloboda izražavanja bitan je preduvjet efektivne parlamentarne kontrole egzekutive i njenih radnji. Zato legislatori moraju imati imunitet protiv progona zbog onog što su izgovorili u prostorijama državnog parlamenta.

Parlamentarna debata je povezana sa slobodom izražavanja izvan parlamenta. U društvima gdje se članovi zajednice ne boje zbog onoga šta govore, parlament i njegovi članovi mogu biti žalbeni sud prve istance jer građani će se obraćati prvo svojim zastupnicima. Preko slobodnog tiska birači postaju svjesni efikasnosti i učinka svojih zastupnika, njihova doprinosa u akcijama za obranu individualnih ili grupnih interesa.

Najefikasnija forma opozicije sastoji se u konstantnoj kritici ublaženoj saznanjem da će današnji kritički prijedlozi suta možda biti vladin program.

5. Interpelacije i pitanja

Posebna su varijanta parlamentarne debate i opozicije. Interpelacija je upit upravljen u parlamentu na ministra, obično u vezi s nekim događajem ili procesom. 
USTAV:

Članak 85.

Zastupnici Hrvatskoga sabora imaju pravo postavljati Vladi Republike Hrvatske i pojedinim ministrima zastupnička pitanja.

Najmanje jedna desetina zastupnika Hrvatskoga sabora može podnijeti interpelaciju o radu Vlade Republike Hrvatske ili pojedinog njezinog člana.

Postavljanje zastupničkih pitanja i podnošenje interpelacije pobliže se uređuju poslovnikom

6. Odborska saslušanja i istraživanja
Najčešća su sredstva koja se koriste u realizaciji legislativne kontrole nad egzekutivom. Velik broj ljudi koji sjedi u parlamentu sili legislatore da veći dio svog posla obavi unutar odbora.

Članak 50.  Radna tijela služe:
Za proučavanje i razmatranje općih pitanja politike te pripremu i podnošenje prijedloga o tim pitanjima, za praćenje provođenja utvrdene politike i praćenje izvršavanja zakona i drugih akata Sabora, za pripremu i proučavanje prijedloga zakona i drugih akata, za koordinaciju u rješavanju pojedinih pitanja, za proučavanje i raspravljanje i drugih pitanja iz nadležnosti Sabora te za izvršavanje odredenih zadaća od interesa za Sabor i njegova vijeća.
Članak 69. 

Radna tijela Sabora su: 

1. Ustavna komisija, 

2. Zakonodavno-pravna komisija, 

3. Komisija za Poslovnik Sabora, 

4. Komisija za izbor i imenovanja, 

5. Administrativna komisija, 

6. Komisija za predstavke i pritužbe, 

7. Komisija za nadzor zakonitosti rada Službe za zaštitu ustavnog poretka, 

8. Odbor za zaštitu ljudskih prava, 

9. Odbor za međunacionalne odnose, 

10. Odbor za vanjsku politiku, 

11. Odbor za unutarnju politiku i narodnu obranu, 

12. Odbor za gospodarsku politiku i razvoj, 

13. Odbor za poljodjelstvo, selo i seljaštvo, 

14. Odbor za turizam, 

15. Odbor za pitanja političkog sustava, 

16. Odbor za proračun i financije, 

17. Odbor za pomorstvo, 

18. Odbor za promet i 'veze, 

19. Odbor za informatiku, 

20. Odbor za obrazovanje, znanost i kulturu, 

21. Odbor za socijalnu politiku i zdravstvo, 

22. Odbor za prostorno uređenje, 

23. Odbor za zaštitu okoliša, 

24. Odbor za pravosuđe i upravu i 

25. Odbor za pitanja lokalne samouprave. 

7. Semi juridički organi
Stvaraju pojedine nacionalne legislature. Oni su prema parlamentu odgovorni radi osiguranja jednog posebnog zakonodavnog rada. Nositelji ove institucije zovu se ombudsmani, povjerenici pravde ili komesari. Uloga ombudsmana je da istražuje individualne pritužbe protiv birokratske zloupotrebe vlasti. Ombudsmana ne rješava o žalbama.

Naš Ustav govori o pučkom pravobranitelju, što je isto.

Članak 92.

Pučki je pravobranitelj opunomoćenik Hrvatskoga sabora koji štiti ustavna i zakonska prava građana u postupku pred državnom upravom i tijelima koja imaju javne ovlasti.

Pučkog pravobranitelja bira Hrvatski sabor na vrijeme od osam godina.

Uvjeti za izbor i razrješenje, djelokrug i način rada pučkog pra​vobranitelja i njegovih zamjenika uređuju se zakonom.

U okviru institucije pučkog pravobranitelja osigurat će se zaštita ustavnih i zakonskih prava građana u postupcima koji se vode u Ministarstvu obrane, oružanim snagama i službama sigurnosti, zaštita prava građana pred tijelima lokalne i područne (regionalne) samouprave te zaštita prava na lokalnu i područnu (regionalnu) samoupravu pred tijelima državne vlasti

77.VLAST NOVČANIKA  str. 232 (u prethodnom pitanju)
78.PARLAMENTARNE PROCEDURE  str.241
1.O mandatu (skupštinskom mandatu ili legislativnom razdoblju)
Glavne funkcije parlamenta su legislativa i kontrola državne administracije.

Zahtjev da se u parlamentu odrazi volja nacije odnosno birača može se ispuniti jedino tako da se s vremena na vrijeme izabere novi parlament. Pošto jednom parlamentu dođe kraj, novi se izbori moraju održati u vremenskom periodu koje je određeno zakonom.
Domovi koji se ne biraju su  npr. Dom lordova , ili Senat Kongresa SAD koji se nakon određenog intervala samo dijelom obnavlja, imaju kao takvi neodređeno razdoblje egzistencije.

Članak 72.

Zastupnici se u Hrvatski sabor biraju na vrijeme od četiri godine.

Zakonom se određuje broj, uvjeti i postupak izbora zastupnika u Hrvatski sabor.

Članak 76.

Trajanje mandata zastupnicima u Hrvatskom saboru može se zakonom produžiti samo u slučaju rata ili u slučajevima iz članka 17. i 100. Ustava.

2.O okupljanju ,zasjedanju i prekidima u radu parlamenta

Za vrijeme dok parlament obavlja svoj posao mogući su prekidi ili intervali u radu parlamenta. 

Članak 78.

Hrvatski sabor redovito zasjeda dva puta godišnje: prvi put, između 15. siječnja i 15. srpnja i drugi put, između 15. rujna i 15. prosinca.

Hrvatski sabor zasjeda izvanredno na zahtjev Predsjednika Republike, Vlade ili većine zastupnika.

Predsjednik Hrvatskoga sabora može uz prethodno pribavljeno mišljenje klubova zastupnika parlamentarnih stranaka sazvati Hrvatski sabor na izvanredno zasjedanje

78.POSLOVNIK PARLAMENTA str.243
Diljem svijeta organizacija parlamentarnog rada je imala za svoj uzor praksu engleskog parlamenta. Procedura u engleskom parlamentu je uglavnom bila utemeljena na običaju. No tijekom prošlog stoljeća običajno pravo je sakupljeno, pročišćeno i dopunjeno, objašnjeno i kompletirano sa tzv. standing orders ili poslovničke odredbe.

U drugim parlamentima pravila procedure kodificiraju se posebnim aktima koji se nazivaju POSLOVNICI.
Ovaj akt donosi sam parlament i to kao dokaz svoje parlamentarne autonomije. 

U odredbama poslovnika najčešće se regulira pitanje izbora i pitanje nadležnosti funkcionera doma ( predsjednika, potpredsjednika, i drugih).

Glavne dužnosti predsjednika doma su:

-predstavljanje parlamenta, određivanje dnevnog reda , najvažnijih pitanja u kojima su složni kako stranke u parlamentu tako i sama vlada, rukovođenje raspravom, održavanje radne discipline kako službenika parlamenta tako i zastupnika. 

Disciplinske mjere mogu biti različite. (niz opomena- opomena s unošenjem u zapisnik, opomenu uz oduzimanje riječi, isključenje sa sjednice za vrijeme rasprave ).
79.NEPODOBNOST ZASTUPNIKA str.249.
Pasivno biračko pravo -daje kapacitet da se bude izabran ili podobnost .

(Aktivno biračko pravo - daje kapacitet da se bira (punoljetna osoba u RH))
Prije netko tko je mogao postati članom parlamenta, morao je imati aktivno pravo glasa, ali i  ispuniti niz drugih zahtjeva : višu dob no što je propisana za one koji imaju aktivno biračko pravo, posebne uvjete vezane za državljanstvo, kontinuirani boravak u državi, prebivalište u izbornoj jedinici, visoki moralni standard, da nisu aktivni vojnici, visoko obrazovanje... Danas su moderne  ustavne države pak prišle izjednačavanju uvjeta za stjecanje kako aktivnog, tako i pasivnog biračkog prava.

Za razliku od podobnosti postoji i nepodobnost tzv. inkompatibilitet ili legalna nekonzistencija istovremenog obavljanja profesije zastupnika u parlamentu s nekom drugom profesijom. Ova se nepodobnost obično tiče profesije državnog službenika. Npr, ukoliko funkcioner prihvati mjesto u parlamentu, smatra se da neće biti u stanju obavljati i svoju službeničku funkciju, pa ovo napušta za vrijeme dok okupira mjesto u parlamentu.

No, u određenim parlamentarnim državama, članovi kabineta su izuzeti ovoga pravila, zato što je kombinacija članstva u parlamentu s članstvom u kabinetu posebna odlika parlamentarnog sistema vlasti. Ovaj se izuzetak odnosi i na sveučilišne profesore.
Postoje i drugi oblici inkompatibiliteta. Npr. kada biznismeni imaju komercijalne odnose s državnom administracijom. Ovaj inkompatibilitet postoji zbog toga da se spriječi utjecaj privatnog interesa na donošenje zakona i slabljenja kontrole parlamenta nad administracijom.

Ustav RH iz 90 -e glede principa inkopabiliteta funkcija o kojemu ustav šuti.. Ta činjenica je bila podstrek stvaranju ustavnog običaja po kojemu se neko vrijeme tolerirala pojava da su ,unatoč postojanju ustavne podjele vlasti, ministri mogli biti imenovani iz reda saborskih zastupnika. Ova situacija je trajala do donošenja Zakona o izborima zastupnika u Hrvatski Sabor iz 1992. gdje zastupnik ne može biti istodobno predsjednik, ministar, potpredsjednik i drugi član Vlade RH.

80.RAZLIKA (HIBRIDNI /PARLAMENTARNI/PRED)-OSNOVNE NAPOMENE O EGZEKUTIVI  str. 257
Većina Ustava određuje i opisuje oblik i strukturu državne egzekutive te njene odnose prema državnoj legislaturi
1. parlamentarni (kabinetski) sistem

Sistem u kojemu egzekutiva proizlazi iz legislature i u principu ostaje s njome povezana i odgovorna. (Kanada, zapadnoeuropske zemlje, nove države Azije, Afrike, Japan)
2.predsjednički sistem

Egzekutivi i legislativi je dan odvojen mandat od strane naroda i u kojemu sistemu ove dvije vlasti ostaju odvojene te odgovorne narodu. U predsjedničkom sistemu, usprkos načelu diobe vlasti, postoje uzajamna odgovornost legislativne i egzekutivne vlasti glede donošenja i primjene pravnih propisa. (Amerika osim Kanade, dijelovi Afrike i Srednjeg Istoka)
3.hibridni sistem

Ne odgovaraju modelu ni predsjedničkog ni parlamentarnog - kabinetskog modela.To se dade zaključiti prema francusko predsjedničko- kabinetskom sistemu koji je uveden ustavom 1958. Ovaj model predviđa predsjednika koji donosi odlučujuće odluke u kriznima situacijama.U normalnim vremenima egzekutivne nadležnosti dijele predsjednik i prvi ministar.

Ustav RH iz 90-e ide u red ustava koji su vidjele uzor u polupredsjedničkom sustavu Francuske V. Republike. Od 2000. g došlo je do promjena ustavnog teksta koji više naglašava odlike parlamentarnog režima.  (Francuska i francuske kolonije)
4.kolegijalni sistem

Posebna je varijanta skupštinskog sistema vlasti koji postoji u Švicarskoj i Urugvaju.

81.NADLEŽNOST DRŽAVNOG POGLAVARA  str. 260
1.Zakonodavna ovlaštenja šefa države

Predsjednik Švicarske i Predsjednik SAD-a kao i norveški kralj nemaju pravo raspuštanja parlamenta (predsjednički sistem), no zato pravo raspuštanja parlamenta imaju PR RH i Francuski PR  (parlamentarni sistem).
Svugdje državni poglavar ima pravo sazivanja parlamenta na izvanredno zasjedanje.
 U modernoj parlamentarnoj državi (monarhiji i republici) državni poglavar svoja legislativna ovlaštenja uvijek vrši u kooperaciji s ministrima koji su odgovorni parlamentu.

2.Sudska nadležnost državnog poglavara

PR republike ima gotovo istu nadležnost kao i monarh u ovoj sferi djelatnosti.

Danas su suci nezavisni, kako u monarhijama, tako i u republikama. Donoseći svoje presude, oni ne stoje pod ničijim autoritetom.U mnogo republika, kao i monarhijama, suce imenuje državni poglavar. S obzirom na krivičnu proceduru državni poglavar u nekim državama još uvijek ima 2 značajna prava: pravo oprosta, reduciranje kazne, pravo amnestije.
3.Egzekutivna nadležnost

U načelu državni poglavar, bio on monarh ili PR republike, ujedno je i šef izvršne vlasti. 

82.ZAŠTO JE EGZKUTIVA DOMINANTNIJA NAD LEGISLATIVOM  str. 304
Postoje 4 ekstra ustavna razloga:

1.O pojavi partijskih sistema i njihovom odnosu prema egzekutivi

Svaka glavna varijanta partijskog sistema (jednopartijski, dvopartijski, višepartijski) na različiti način pogađa odnose između egzekutive i legislativne grane vlasti. 

Ovi efekti su posebno uočljivi u parlamentarnom sistemu vladavine, gdje je po definiciji izvor političke vlasti smješten u parlamentu, koji ima pravo stvaranja kabineta i smjenjivanja kabineta i pravo donošenja zakona. 
Efekt pojave stranačkog sistema manje se uočava u predsjedničkom sistemu.

-U jednopartijskom i jednoipol parrtijskom sistemu nacionalna legislatura i nacionalni administratori podređeni su vladajućoj partiji.

-U pravom dvopartijskom sistemu legislativna grana vlasti subordinirana je egzekutivi jer je kabinet po svome sastavu identičan s ekipom iz vodeće stranke. Egzekutiva sa punim povjerenjem može tražiti od parlamentarne većine potvrdu svojih legislativnih prijedloga, uključujući i buđet..

Britanski sistemski profesor Ivor Jennings komentirao je : "Prva i posljednja riječ pripada Vladi . Najvažnija legislativa koju donosi Parlament jer Vladina legislativa.Vanjska politika države je Vladina politika. Poreze koje nameće Parlament odredio je Ministar financija.Vlada ne samo da predlaže, ona putem svoje većine i odlučuje." 
2.Posljedica rata 
Ponekad se kao opravdanje za porast egzekutivnih ovlaštenja na račun parlamenta koriste  i posljedice rata. U našem stoljeću postojala su osim 2 svjetska niz ratnih okršaja.

Ratno stanje centralizira donošenje propisa u rukama egzekutive.U stanju nužnosti to biva državni poglavar.

3.Dimenzija planiranja

U modernim državama planiranje blagostanja ima za posljedicu da egzekutiva stječe nove nadležnosti. Pojam države blagostanja odnosi se na prosperirane države na Zapadu (Švedska).
Država blagostanja s planiranom nacionalnom ekonomijom traži sveobuhvatnu orjentaciju i perspektivu, za razliku od interesa legislative čija teritorijalna predstavništva često ističu provincijalne  ne nacionalne interese.

4.Brojnost propisa

Zaprepašćuje broj odluka, obujam vladinih operacija kojima se mobiliziraju ljudi i resursi i kvantitet informacija. Složenim zadacima vlade ne mogu efikasno rukovoditi mnogobrojni legislatori.

83.ARTIFICIJALNI PRAVNI RAZLOG str. 313.
Doktrina o artificijalnom razlogu izašla je iz argumentacije koja se odnosila na pitanje da li je kralj iznad prava ili ne. 

Budući da  je Sir Edward Coke odlučio ograničiti jurisdikciju visokog eklezijanskog suda (Court of High Commission), bio je zamoljen da o svemu raspravi sa samim svećenstvom, a toj je raspravi trebao prisustvovati kralj James.

Tada je Coke ponovio svoj stav da nije u stanju prihvatiti romanističku interpretaciju svećenstva. Uzimajući učešće u raspravi kralj James je izrekao da je on vrhovni sudac te da su pod njim svi sudovi. Na to mu je Coke odgovorio kako kralja štiti Common law. 

Kralj se ljutio kazavši kako je to izdajniči odgovor, kako kralj štiti pravo, a ne pravo kralja. Kako kralj postavlja suce i biskupe.

Mada je Coke zatražio oprost, raspravi nije bio kraj.

Kada je 1616. kralj James želio prisustvovati jednom suđenju za koje je mislio da se protivi njegovoj prerogativi, suci su pod vodstvom Sir Edwarda Cokea njegovo inzistiranje na učešću u postupku proglasili  protivnom pravu. Kralj James je odgovorio kako nije studirao englesko pravo ali da ima " prirodan razum" kojim se može koristiti ....Coke ga je odbio, odgovorivši kako je common law rezultat dugog studiranja, promatranja i iskustva, a ne temelj prirodnog razuma koji posjeduje svaki čovjek...
To nas upućuje na to da opća pravila data u legislativnim aktima postaju dio života prava tek kada se transformiraju u detaljne odredbe koje su primjenjive u svakodnevnom životu ljudi.

84.IMUNITET NEODGOVORNOSTI I NEPOVREDIVOSTI (O posebnim pravnima članova parlamenta) str. 247
Privilegij koji štiti člana parlamenta protiv progona zbog djela koje je počinio u vezi sa svojom parlamentarnom dužnosti obično se naziva profesionalnim imunitetom ili imunitetom neodgovornosti. Osim ovoga imuniteta zastupnik uživa i tzv. neprofesionalni imunitet, odnosno imunitet nepovredivosti.
Sloboda parlamenta traži da se član parlamenta ne može sprečavati da dođe u parlament. Glavni razlog nastanka ovog imuniteta bio je u potrebi da se spriječi ostale državne vlasti a posebno administrativne vlasti da ne zatvara i to često puta lažnim optužbama one zastupnike koji su posebno bili u nemilosti kod izvršne vlasti. Dakle cilj ovog imuniteta je da zastupnika i parlament zaštiti od neopravdane i ishitrene optužbe. Izuzetak od ovog proncipa je da se član parlamenta može goniti i može biti uhićen ako je zatečen dok je izvršavao kažnjivo djelo (inflagranti). No i u ovome slučaju parlament mora biti obaviješten, pa će prema tome i parlament donijeti svoju odluku o tome dopušta li ili ne dopušta osuđivanje svojega člana.

Ovaj imunitet nije isti u pojedinim državama.

O imunitetu govori i Ustav RH :

Članak 75.

Zastupnici u Hrvatskom saboru imaju imunitet.

Zastupnik ne može biti pozvan na kaznenu odgovornost, pritvoren ili kažnjen za izraženo mišljenje ili glasovanje u Hrvatskom saboru.

Zastupnik ne može biti pritvoren niti se protiv njega može pokrenuti kazneni postupak bez odobrenja Hrvatskoga sabora.

Zastupnik može biti pritvoren bez odobrenja Hrvatskoga sabora samo ako je zatečen da vrši kažnjivo djelo za koje je propisana kazna zatvora u trajanju dužem od pet godina. O takvom se slučaju izvješćuje predsjednika Hrvatskoga sabora.

Ako Hrvatski sabor nije na okupu, odobrenje da se zastupnik liši slobode ili da se protiv njega nastavi kazneni postupak daje i o njegovu pravu na imunitet odlučuje mandatno-imunitetno povjerenstvo, s time što njegovu odluku mora naknadno potvrditi Hrvatski sabor.
85. SLABLJENJE GARANCIJA PRAVA ČOVJEKA str. 116.
Vezano je uz mnoge faktore:

1.Politički faktori

Opadanje ugleda parlamenta te koncentracija najvažnijih ovlaštenja u rukama egzekutive koja je postala centar državne kohezije predstavlja jedan od najvažnijih političkih faktora koji djeluju na ovom planu. Postajući glavi regulator društvenog života egzekutiva se pretvara u svekolikog kontrolora. Razvoj administrativnih nadležnosti predstavlja veliku opasnost za slobodu.

2.Ekonomski faktori

Koncentracija ekonomske moći po prirodi stvari skreće pozornost na fundamentalne slobode. Tako npr. koncentracija umanjuje pluralizam u prostoru tiska, te omogućuje konstituiranje monopola. U krajnju ruku sve to ima za posljedicu uklanjanja slobode tiska. Teške probleme izazivaju inflacija i ekonomske krize. Tako npr. inflacija podrazumjeva intervenciju države  - ljudi gube povjerenje u političke institucije.
     3.Socijalni faktor
U razvoju društva valja računati i s tihim napredovanjem nasilja i agresije kako na individualnom tako i na kolektivnom planu, a čije se forme ekstremno razlikuju. Ti oblici idu od komercijalne agresivnosti (reklame), do političke agresivnosti države i različitih socijalnih grupa ( npr. razvoj privatnih milicija). U domeni ustavnog prava agresivnost se  prevodi u netoleranciju i uspon ilegalnosti.
Kada se govori o socijalnim faktorima valja imati na umu i postojanje određenih marginalnih kategorija u zonama tzv. infra -prava. Riječ je o kategorijama osoba čija su prava i slobode faktički ograničena, npr. strani radnici, određene kategorije vojnika, zatočenici.

     4.Tehnički faktori

Stvaraju nove uvjete vršenja prava i sloboda. Npr. automobili, avioni...su uvelike transformirali slobodu kretanja. Prisluškivanje telefona predstavlja tešku povredu privatnosti i individualne slobode. Nove tehnike komunikacije, sateliti prije svega, predstavljaju za državu izvor preokupacija i perspektivu glede propagande i rizika vezanih uz slobodu misli.
                   5.Međunarodni faktori
Riječ je o ratu koji predstavlja negaciju slobode i ljudskog dostojanstva. Ratovi ne samo da predstavljaju okvire unutar kojih nestaje sloboda tamo gdje se ratuje nego su oni razlog nestanka slobode i drugdje.

86. JAČANJE GARANCIJA PRAVA ČOVJEKA
Ono što jača garancije prava i sloboda jesu nastajanje "kontra- snage", razvoj dogovaranja i potraga za većom decentralizacijom.

· Začetak kontra snage

Kontra- snage se pojavljuju na svim nivoima i u svim sektorima na nacionalnom i lokalnom nivou, u ekonomskoj sferi, društvu i sudstvu. Fenomen je posebno izražen u SAD, kada je početkom 1970-ih rođen pokret "Common Couse". Riječ je o onima koji vrše pritisak na upravljače da vode više računa o zajedničkom interesu. 

Postoje različite organizacije kojima je cilj zaštita prava i sloboda pojedinca. Tako npr. razne NGO ( non gouvenmental organisation) uključuju velik broj volontera, entuzijasta, istraživača.
· Razvitak prema dogovaranju

Od velike je važnosti. Treba nastojati na uspostavi određene jednakosti između upravljača i upravljanog.

· Potraga za što većom decentralizacijom

Ova se tendencija pojavljuje na svim nivoima. Decentralizacija političke vlasti, administracije i ekonomije, uvjet je koji je neophodan za jačanje sloboda čovjeka i otkrivanje novih oblika demokratskog odlučivanja.

87. PREDSJEDNIČKI SISTEM str 132.
Organizacija javnih vlasti u ovom sistemu - struktura počiva na monocefalnoj egzekutivi i bikameralnom parlamentu.
 Egzekutivna vlast je u potpunosti povjerena jednoj osobi - predsjedniku, koji kumulira atribucije kako šefa države, tako i šefa vlade. U njegovom radu pomaže mu velik broj suradnika kojih prvi rang čine sekretar ili ministri u evropskoj terminologiji. Svoje suradnike bira i opoziva predsjednik. Suradnici ne čine neko posebno tijelo, te prema teoriji ne posjeduju nikakvu vlast odlučivanja. Šef egzekutive je neovisan od parlamenta, tako da parlament ne može pokrenuti pitanje njegove političke odgovornosti. Parlament može pokrenuti jedino pitanje kazneno pravne odgovornosti šefa egzekutive i njegovih sekretara. S druge strane predsjednik se ne može koristiti pravom raspuštanja parlamenta.
Odnosi između ustavnih vlasti- prema američkom modelu svaka vlast je gospodar u prostoru aktivnosti koja im je ustavom dodjeljena. To znači da sva egzekutivna vlast pripada predsjedniku, a sva legislativna vlast pripada Kongresu. Međutim postoji čitav niz izuzetaka koji proizlaze kako iz Ustava ( pravo veta predsjednika glede zakona Kongresa..), tako i prakse ( pravo inicijative šefa egzekutive u legislativnim stvarima putem poruka Kongresu). 

88. PARLAMENTARNI SISTEM ILI VLADAVINA KABINETA str. 133
U svome početnome obliku parlamentarni režim predstavlja politički sistem u kojemu se realizirala gipka podjela vlasti, tj. riječ je o sistemu u kojemu postoji stalna suradnja između šefa države i parlamenta; posredničku ulogu ima kabinet ministara koji s jedne strane dijeli vodstvo s vladom i šefom države, a s druge strane politički odgovara ispred parlamenta. Vlada treba imati kako povjerenje parlamenta, tako i šefa države.

Od 18.i 19. stoljeća ovaj se sistem naziva parlamentarnim režimom dualističkog tipa. U Francuskoj se zvao i parlamentarnim režimom orleanističkog tipa jer se primjenjivao za trajanja Julske monarhije. Ovj tip parlamentarne monarhije ima dvije glavne karakteristike:

1) šef države još ima i ulogu političkog faktora- 

u tom smislu raspolaže s jednim značajnim krugom vlastitih nadležnosti  (nominacija i opoziv ministara, raspuštanje parlamentarnih domova)

2) Kabinet osigurava vezu između šefa države i parlamenta. Iz tog razloga treba uživati kako povjerenje šefa države tako i vlade.

Danas, u okviru parlamentarnog režima  šef države ne igra više političku ulogu: kabinet traži najčešće povjerenje parlamenta. Takav parlamentarni režim nazivamo parlamentarnim režimom monističkog tipa. Šef države ne predstavlja ništa drugo nego političkog promatrača. Vlada predstavlja puku emanaciju parlamentarne većine koja raspolaže obiljem kompetencija.

Osim parlamentarnog režima dualističkog i monističkog tipa, u praksi se pojavljuju još 2 oblika:

1) Parlamentarni režim racionalističkog tipa

Javio se u razdoblju između dva rata. Temelj je položen u sistemu partizanstva, primjer je Weimarski ustav iz 1919. Radi se o pokušaju da se prevladaju slabosti partijskog sistema, učvrsti unutarnja disciplina formacija u parlamentu a sve to u korist vlade.  Radi se o striktnoj reglementaciji (zakonsko uređivanje) odnosa između vlade i parlamenta.

2) Parlamentarni tip većinskog tipa
Javlja se kao protuteža. I on je odgovor na težnje parlamentarizma racionaliziranog tipa. Počiva na vladi jedne partije ili koalicije. Između vlade i većine ostvaruje se čvrsta veza koja nije bez posljedice po principe parlamentarizma. Naime umjesto odnosa suradnje prevladavaju odnosi dominacije.
· Organizacija parlamentarnog režima

Parlamentarni režim karakterizira bicefalna egzekutiva i bikameralni parlament.

I.               Kada govorimo o bicefalnoj egzekutivi, postoji dijarhija: dvoglavost egzekutive:

s jedne strane postoji šef države, fiksni element, a s druge strane postoji vlada - mobilni element.
Šef države predstavlja simbol koji inkarnira državu, bez obzira na to radi li se o nasljednom monarhu ili predsjedniku republike. Za razliku od predsjedničkog sistema, u parlamentarnom režimu je politički neodgovoran u odnosu prema konfliktima između egzekutive i parlamenta, stav šefa države ravna se prema formuli: Kralj kraljuje, ali ne vlada. Šef države ima izvjesni moralni utjecaj na poslove upravljanja državom, a isti ovisi o osobnom autoritetu, o političkom iskustvu.

Kad govorimo o ministarskom kabinetu, onda je riječ o ključnom elementu parlamentarnog režima jer se njime uspostavlja izravna veza između egzekutive i parlamenta. Kabinet ministara vuče svoje podrijetlo iz parlamenta, ali su njegove funkcije u suštini upravljačke. Vlada ne može vladati bez povjerenja parlamenta, a ako izgubi to povjerenje, vlada je obvezna demisionirati ili dati ostavku.

II.         Kada se govori o dvodomnosti ili parlamentarnom bikameralizmu riječ je o tome da se parlamet u zemljama koje prakticiraju parlamentarni režim tradicionalno dijele na 2 doma. Najstarija podjela postoji u Engleskoj : Donji dom ( House of Commons) i Gornji dom ( House of Lords) . Dvodomnost (bikameralizam) nije neophodna za funkcioniranje parlamentarnog režima.. Tako npr. nordijske zemlje u kojima je na djelu parlamentarna monarhija imaju jednodoman parlament ( Norveška, Danska, Švedska).

Ipak u epohi klasičnog Ustavog prava dvodomnost je parlamentu bila od koristi u njegovom suprostavljanju egzekutivi koja je imala dva organa. U suvremenim okolnostima aktualna je tendencija tzv. oslabljenog bikameralizma. Drugi dom dobiva sve više konzultativnu i dekorativnu ulogu; politički dijalog odvija se između vlade i doma koji se izravno bira na općim izborima.
· Funkcioniranje parlamentarnog režima

Prema francuskomn državniku Leon Blumu parlamentarni život nalikuje životu u braku; zbog povjerenja ili harmonije koja bi na jedan fundamentalan način karakterizirala odnose između vlasti. Na toj osnovi uspostavlja se ekvilibrirana ili sankcionirana kolaboracija.

a) Ekvilibrirana kolaboracija
S personalnog stanovišta princip kompatibiliteta između parlamentarnih i vladinih (upravljačkih) funkcija osigurava jedinstvo. S funkcionalnog stanovišta postoje otvoreno konkurentne kompetencije. Legislativna procedura ima značaj simbola. Najjasniji primjer u vezi s procedurom je zakon o budžetu. Priprema zakona o budžetu pripada egzekutivi a njegovo izvršavanje parlamentu. Vezu naravski mogu ugroziti poteškoće. Postojanje regulatornih mehanizama  osigurava odnosima dugovječnost.

b) Sankcionirana kolaboracija

U parlamentarnom režimu vlasti odgovaraju za svoje akte, ali su odgovorni i opozivi uzajamno. Glavni princip se sastoji u tome da kabinet ne može vladati a da nema povjerenje parlameta, odnosno ako iza vlade ne stoji povjerenje većine u parlamentu. Nužnost kabineta da vodi računa o povjerenju upućuje na zaključak da je riječ o sankciji u vidu političke odgovornosti, u slučaju gubitka povjerenja riječ je o situaciji gubitka vlasti. Praktična sredstva kojima se verificiraju odgovori o tome imaju li ministri još uvijek povjerenja su:
*∞∞   pitanje povjerenja postavlja prvi ministar
*∞∞     isto pitanje mogu postaviti na dnevni red i zastupnici u parlamentu.
Vlada za slučaj da želi izbjeći situaciju u kojoj bi ostala u manjini posjeduje sredstvo pritiska na parlament, naime raspolaže pravom raspuštanja parlamenta. To se pravo sastoji u time da egzekutiva skrati trajanje mandata parlamentaraca čime provocira nove izbore.U parlamentarnom režimu postoji dakle mogućnost uzajamnog prava opoziva između vlasti; riječ je o političkoj igri, igri odgovornosti vlade i parlamentaraca koju u krajnjoj liniji razrješavaju birači.
89. SUDOVI
Postoji znatna razlika u organizaciji sudstva i sudskog postupka između angloameričkog svijeta Engleske i SAD-a i Europe s druge strane.

U angloameričkom svijetu sudski je postupak čvrsto utemeljen na stare decisis, ideji da se sudovi u svojoj djelatnosti moraju pridržavati pravila koja su ustanovljena u ranijim odlukama- tzv. presedanima.

Na europskom kontinentu ovo shvaćanje nije prevladalo mada i europski sudovi poznaju presedan ali pod nazivom usus fori, sudski običaj. Suci se promatraju kao državni službenici. Organizirani su u jednu posebnu grupu, sasvim odvojenu od odvjetničke grupe, suci su često članovi hijerarhijski organizirane birokracije. U tu birokraciju čovjek ulazi tek nakon odgovarajućeg usavršavanja. Obično je na čelu takve organizacije ministar pravosuđa.
90. KADA SE MOŽE PODNIJETI USTAVNA TUŽBA?

Tek nakon redovitih sudova.

Svatko može podnijeti Ustavnom sudu ustavnu tužbu ako smatra da mu je odlukom sudbene, upravne vlasti, ili drugih tijela koja imaju javne ovlasti povrijeđeno jedno od Ustavom utvrđenih prava sloboda i prava čovjeka i građanina (ustavno pravo).
Ako je zbog povrede ustavnih prava dopušten drugi pravni put, ustavna tužba može se podnijeti tek nakon što je taj pravni put iscrpljen. U stvarima u kojima je dopušten upravni spor, odnosno revizija u parničnom ili izvanparničnom postupku, pravni put je iscrpljen nakon što je odlučeno i o tim pravnim sredstvima. Ustavna tužba se može podnijeti u roku od mjesec dana računajući od dana primitka odluke - Odlukom kojom se usvaja tužba, ukida se osporeni akt kojim je povrijeđeno ustavno pravo i vraća nadležnom organu na ponovni postupak.

91.NADLEŽNOST USTAVNOG SUDA

U V. dijelu Ustava (čl. 125-131)
V. USTAVNI SUD REPUBLIKE HRVATSKE

Članak 125.

Ustavni sud Republike Hrvatske čini trinaest sudaca koje bira Hrvatski sabor, na vrijeme od osam godina iz reda istaknutih prav¬nika, osobito sudaca, državnih odvjetnika, odvjetnika i sveu¬či¬lišnih profesora pravnih znanosti.

Postupak kandidiranja sudaca Ustavnog suda i predlaganja za izbor Hrvatskom saboru provodi odbor Hrvatskoga sabora, nadležan za Ustav.

Ustavni sud Republike Hrvatske bira predsjednika suda na vrijeme od četiri godine.

Članak 126.

Suci Ustavnog suda Republike Hrvatske ne mogu obavljati nijednu drugu javnu ni profesionalnu dužnost.

Suci Ustavnog suda Republike Hrvatske imaju imunitet kao i zastupnici u Hrvatskom saboru.

Članak 127.

Sudac Ustavnog suda Republike Hrvatske može biti raz¬ri¬je¬šen dužnosti prije isteka vremena na koje je izabran ako zatraži da bude razriješen, ako bude osuđen na zatvorsku kaznu, ili ako trajno, što utvrđuje sam Sud, izgubi sposobnost da obavlja svoju duž¬nost.

Članak 128.

Ustavni sud Republike Hrvatske:

- odlučuje o suglasnosti zakona s Ustavom, 

- odlučuje o suglasnosti drugih propisa s Ustavom i zakonom, 

- može ocjenjivati ustavnost zakona te ustavnost i zakonitost drugih propisa koji su prestali važiti ako od tog prestanka do podnošenja zahtjeva ili prijedloga za pokretanje postupka nije prošlo više od godine dana, 

- odlučuje povodom ustavnih tužbi protiv pojedinačnih odluka državnih tijela, tijela jedinica lokalne i područne (regionalne) samouprave te pravnih osoba s javnim ovlastima kad su tim odlukama povrijeđena ljudska prava i temeljne slobode, kao i pravo na lokalnu i područnu (regionalnu) samoupravu zajamčeni Ustavom Republike Hrvatske, 

- prati ostvarivanje ustavnosti i zakonitosti te o uočenim pojavama neustavnosti i nezakonitosti izvješćuje Hrvatski sabor, 

- rješava sukob nadležnosti između tijela zakonodavne, izvr¬š¬ne i sudbene vlasti, 

- odlučuje, u skladu s Ustavom, o odgovornosti Predsjednika Re¬publike, 

- nadzire ustavnost programa i djelovanja političkih stranaka i može, u skladu s Ustavom, zabraniti njihov rad, 

- nadzire ustavnost i zakonitost izbora i državnog referenduma i rješava izborne sporove koji nisu u djelokrugu sudova, 

- obavlja druge poslove određene Ustavom.
92.ZAOBILAŽENJE LEGISLATORA , 251.str.
U svrhu zaobilaženja, suplementiranja (dopune) legislativnog procesa u nacionalnom parlamentu neki ustavi predviđaju i mogućnost ustavotvornih ili zakonodavnih inicijativa od strane naroda. Dosta ustava predviđa mogućnost narodnog glasovanja.

1.)U sferi Ustavnog prava REFERENDUM znači direktnu kooperaciju naroda u 

odlučivanju o važnim pitanjima, posebno onih koji se tiču vršenja vrhovne vlasti (npr. pitanje revizije ustava). Najveći pristaša apsolutne demokracije Rousseau rekao je :" Bilo koji zakon koji nije ratificiran od strane naroda nije nikakav zakon." 

· Referendum je oblik neposredne demokracije, tj. oblik neposrednog učešća građana u vršenju državne vlasti i donošenja političkih odluka.

Putem referenduma građani se izjašnjavaju (neposredno i tajno) da li su za ili protiv određenog zakona, akta, političke ili druge odluke koje su već donešene ili se njihovo donošenje planira.

Kritički ostvrt glede narodnog plebiscita ...postoje snažne zamjerke upotrebi plebiscita od strane egzekutive koja kontrolira i vrši utjecaj na masovne medije u modernom društvu.

Pod utjecajem masovnih medija i masovne partijske organizacije koju kontrolira egzekutiva, glasači se opredjeljuju i daju emotivni glas povjerenja, a ne glas koji se temelji na provjerenoj i kritičkoj informaciji. Povijest je pokazala da su se autoritarni lideri takvim sredstvom postepeno popeli na tron neograničene vlasti, npr. Napoleon...znači lakše je uvjeriti lakovjerne i emocionalne mase nego li okupljene legislatore..
Referendum može biti: obligatoran  (Švicarska čiji ustav kaže da se o određenim pitanjima odluka mora donijeti referendumom), fakultativan (nudi opciju ) i konzultativan ( narod na zahtjev legislature izražava svoje mišljenje o određenom pitanju ali to ne obvezuje legislaturu).

2.)Drugi vid neposredne kooperacije naroda u zakonodavstvu naziva NARODNA 

INICIJATIVA. To znači da određeni broj građana ima pravo tražiti od parlamenta da se u određenoj stvari donese zakon; odnosno da i oni sami mogu predložiti takav zakon. Može biti indirektna- o njoj se mora izjasniti prethodno legistatura, ili direktna - ovdje inicijativu prati i glasovanje naroda.
Instituciju referenduma poznaje i USTAV.

Članak 86.

Hrvatski sabor može raspisati referendum o prijedlogu za promjenu Ustava, o prijedlogu zakona ili o drugom pitanju iz svog djelokruga.

Predsjednik Republike može na prijedlog Vlade i uz supotpis predsjednika Vlade raspisati referendum o prijedlogu promjene Ustava ili o drugom pitanju za koje drži da je važno za neovisnost, jedinstvenost i opstojnost Republike Hrvatske.

O pitanjima iz stavka 1. i 2. ovoga članka Hrvatski sabor će raspisati referendum u skladu sa zakonom ako to zatraži deset posto od ukupnog broja birača u Republici Hrvatskoj.

Na referendumu se odlučuje većinom birača koji su glasovali, uz uvjet da je referendumu pristupila većina od ukupnog broja birača u Republici Hrvatskoj.

Odluka donosena na referendumu obvezatna je.

O referendumu se donosi zakon.
Čl. 135--)  Odluka o udruživanju RH u saveze s drugim državama donosi se na referendumu većinom glasova ukupnog broja birača.

Predsjednik Republike:
- raspisuje referendum u skladu s Ustavom
Hrvatski sabor:

- raspisuje referendum

Ustavni sud Republike Hrvatske:

 - nadzire ustavnost i zakonitost izbora i državnog referenduma i rješava izborne sporove koji nisu u djelokrugu sudova,

-Odluka o udruživanju Republike Hrvatske donosi se na referendumu većinom glasova ukupnog broja birača u državi.

93. DJELOVI USTAVA RH

I. IZVORIŠNE OSNOVE

II. TEMELJNE ODREDBE (čl. 1-13)

III. ZAŠTITA LJUDSKIH PRAVA I TEMELJNIH SLOBODA (čl. 14- 69)

1)Zajedničke odredbe (čl. 14-20)

2) Osobne i političke slobode i prava (čl. 21-47)

3) Gospodarska, socijalna i kulturna prava (čl. 48-67)

IV.USTROJSTVO DRŽAVNE VLASTI (čl. 70- 124)
1) Hrvatski sabor (čl. 70-92)

2) Predsjednik Republike Hrvatske (čl. 93- 106)

3) Vlada Republike Hrvatske (čl. 107- 116)

4) Sudbena vlast  (čl. 117-123)

5) Državno odvjetništvo (čl, 124)

V.USTAVNI SUD RH (čl. 125-131)
VI. MJESNA, LOKALNA I PODRUČNA (REGIONALNA) SAMOUPRAVA (čl. 132-137)
VII. MEĐUNARODNI ODNOSI  (čl. 138-141)
1) Međunarodni ugovori (čl. 138-140)

2) Udruživanje i razdruživanje (čl. 141)

VIII. PROMJENA USTAVA (čl. 142-145)

IX. ZAVRŠNE ODREDBE (čl. 146- 147)
94. O USTAVNIM PRAVIMA, SLOBODAMA KOD NAS
ZAŠTITA LJUDSKIH PRAVA I TEMELJNIH SLOBODA (čl. 14-69)

1.ZAJEDNIČKE ODREDBE (čl. 14-20)
-Ustavna klauzula koja afirmira jednakost svih u uživanju prava i slobode (čl.14).
-Ustavna klauzula koja omogućuje ograničavanje sloboda i prava (čl. 16 i 17).
-Zaštita sloboda i prava: pravo na žalbu i kontrolu zakonitosti pojedinačnih akata (čl.18 i 19).
2.OSOBNE I POLITIČKE SLOBODE I PRAVA ČOVJEKA (čl. 21-47)
-Temeljni odnos prema životu i slobodi pojedinca.
-Ako dođe do lišavanja slobode, ono se ne može vršiti ilegalno i arbitrarno (svojevoljno).
-Odvjetništvo kao samostana i neovisna služba osigurava građanima pravnu pomoć u skladu sa zakonom.

-Nitko ne može biti kažnjen za djelo koje prije nego je počinjeno nije bilo utvđeno zakonom ili međunarodnim pravom kao kažnjivo djelo, niti mu se može izreći kazna.
-Nepovredivost doma, zaštita osobnog, obiteljskog života, dostojanstva, ugleda i časti, sigurnost i tajnost osobnih podataka.
-Kompleksne ustavne slobode, sloboda misli i oblici izražavanja misli, sloboda vjeroispovijesti, obrazovanja, informiranja.
-Politička ustavna prava (biračko pravo, pravo na javno okupljanje i mirni prosvjed, pravo na slobodno udruživanje-političke stranke, vojna obveza i prigovor savjesti)

                   3.GOSPODARSKA, SOCIJALNA I KULTURNA PRAVA (čl. 48-69)
Evoluciju ovog dijela ustavne materije obilježavaju tri karakteristike:

-pojava relativno novih prava

-zamjena pojma negativnog statusa slobode s pozitivnim statusom slobode

-razvitak socijalnih trendova

1) RELATIVISTIČKA KONCEPCIJA: -Najnovije deklaracije priznaju mogućnost evolucije prava u prostoru sloboda i novi ustavotvorci priznaju da pravo nije nepromjenjivo. Npr. o sindikalnim slobodama, dakle o  pravima pojedinaca da se grupiraju u cilju zaštite profesionalnih interesa, stare deklaracije šute. No te se slobode danas smatraju fundamentalnima. Ustav RH čl. 59.

2) OBRAĆANJE DRŽAVI- Status građanina postao je pozitivni status:

-građanin ima pravo na pozitivne prestacije (davanja) od strane države,
-određeni građani imaju obveze koje će omogućiti državi da organizirajući uvjete ekonomskog i socijalnog života ispuni određene svrhe. Država postaje socijalna država.

3) SOCIJALNE TENDENCIJE MODERNIH DEKLARACIJA O PRAVIMA-

 Jedna je od najznačajnijih osobina modernih deklaracija .Govori o socijalnim pravima i dužnostima. To su: pravo na rad i slobodu rada, pravo na štrajk, prava socijalnih grupa-npr. obitelji ( čl.61- Obitelj je pod osobitom zaštitom Republike), pravo vlasništva ...

Razvojem znanja i progresom, pojavio se novi broj prava: pravo na zdrav život, na zdrav okoliš.

Negdje su već konstitucionalizirana ili su na samome pragu konstitucionalizacije: pitanja prava smrti, abortusa, eutanazije, homoseksualnosti, fizičke promjene ličnosti...
95. ZAŠTITA USTAVA
Logička posljedica postojanja ustava u pravnoj državi jest da svi zakoni koje usvoji parlament, te sve uredbe koje donese vlada moraju respektirati ustav. Da bi se ostvarila preeminencija ustava koriste se različita sredstva:
1) POLITIČKE KONTROLE-

Ima preventivni karakter i vrši se a priori. Razlikuju se 2 postupka:

a) postupak prethodnog pitanja

U zemljama gdje se parlament smatra suverenim na djelu postoji njegovo samoograničenje.U tijeku izrade teksta zakona, predsjedniku parlamenta pripada pravo da deklarira da neće otvoriti raspravu o prijedlogu iz razloga što je rečeni prijedlog neustavan, nakon čega svakom zastupniku postavlja prethodno pitanje o istom problemu. Parlament je pozvan da se izjasni je li tekst ustavan ili ne. Ova doktrina prethodnog pitanja tradicionalno je primjenjivana u Francuskoj.
b) postupak koji vodi politički organ
Misli se na verifikaciju suglasnosti zakona s Ustavom koj pripada političkom organu koji je različit od Parlamenta.
2) PRAVNE-JURIDIČKE KONTROLE-

Mnogo se češće kontrola Ustavnosti zakona predaje određenim sudovima i to na dva konstitutivna elementa:
-materijalni- po kojemu je sud pozvan da kaže što je pravo  (ovdje se dakle istražuje i rješava jedan pravni spor)

-formalni- odluke imaju autoritet i snagu pravne istine

Obveza zaštite i poštivanja prava predviđena je i Ustavom RH i to čl. 5 Ustava:

Članak 5.

U Republici Hrvatskoj zakoni moraju biti u suglasnosti s Ustavom, a ostali propisi i s Ustavom i sa zakonom.

Svatko je dužan držati se Ustava i zakona i poštivati pravni poredak Republike Hrvatske
Funkcija zaštite Ustavnosti povjerena je Ustavnom sudu. Ustavni sudovi su potpuno neovisni organi prema kojima drugi najviši organi nemaju nikakvih ovlaštenja kojima bi se miješali u njihov rad i donošenje odluka.

96. LOJALNOST IZVRŠNOJ VLASTI
Postojeće odredbe u ustavima općenito služe da u praksi ne bi bilo previše nesporazuma s inozemnim faktorima. Od građana se očekuje da domaće sukobe i neslaganja drže u " vlastitoj kući " te da ne pozivaju strance u pomoć protiv nacionalne vlade. Zato ustavi osiguravaju građanima, grupama, teritorijanim jedinicama mogućnosti da utječu ili vode inozemnu politiku preko legitimnih kanala unutar državnog sistema, komunikacijom u medijima, protestnim pokretima.U ustavima se pretpostavka vodstva izražava na sljedeće način:
1) Građani pokazuju nepomućenu lojalnost egzekutivi.
2) Vodstvo je imuno od potencijalnog ili aktualnog miješanja stranaca u domaće poslove.

No, često puta otuđeni pojedinci, te razne ideološke, etničke, rasne, religijske i teritorijano-etničke grupe ulaze po svojoj inicijativi ili na nagovor drugih u otvorene ili prešutne sporazume sa stranim zemljama. To su:

1) OPOZICIJSKE GRUPE- riječ je o opozicijskim strankama u ustavnim demokracijama ili u opoziciji jednopartijskog sistema. Ove opozicijske grupe mogu osvojiti vlast; netko tko čini opoziciju danas, već sutra može biti vlada. Inozemne države to znaju i ostvaruju kontakte s njima kao kandidatima za državno vodstvo.

2)TERITORIJALNE ZAJEDNICE- riječ je o teritorijalnim interesnim grupama koje uključuju sve one političke, ideološke, etničke, lingvističke, rasne i religijske grupe koje vode računa o  zajedničkoj teritorijalnoj sudbini. Te grupe mogu postati nove nacije ili imati samostalnu državnost  -otuda česti interes inozemnih sila da potiču secesionističke pokrete.
3) DISPERZIRANE ETNIČKE GRUPE- razlikuju se od teritorijalnih jer su neposobne da izraze svoje nezadovoljstvo traženjem  teritorijalne autonomije ili secesije, no i one postaju mete stranih interesa, bilo samostalnim traženjem inozemnih veza, bilo da takve kontakte inicira sama država. 

4) FUNKCIONALNE GRUPE-  ovim je grupama poglavito briga pritiskati nacionalnu vladu, dok prema vanjskim poslovima ima tek sporadičan interes. Različite poslovne grupe, poslovna udruženja razvijaju veze s inozemstvom...multinacionalne kompanije npr. .Njihova financijska moć i raznolikost interesa dovodi do stvaranja brojnih veza, kooperativnih ili neprijateljskih sa stranim državama.

5) PROMOCIONALNE GRUPE- uključuju masovne medije, privatne grupe koje su posvećene izučavanju inozemne politike ili promociji posebne politike prema vani ( npr. prosocijalističku ili antisocijalstičku, proizraelsku, proarapsku..) , dijelove akademskih i znanstvenih krugova , novinare, pisce.....Za razliku od opozicijskih grupa i teritorijalnih jedinica, one utječu na državno vodstvo a ne na smjeni tog vodstva.

6)MASOVNA PUBLIKA- rijetko širi svoje kontakte preko granice i neovisno o vlasti.

RH, Ustav:

 Članak 10.

Republika Hrvatska štiti prava i interese svojih državljana koji žive ili borave u inozemstvu i promiče njihove veze s domovinom.

Dijelovima hrvatskog naroda u drugim državama jamči se osobita skrb i zaštita Republike Hrvatske.
Članak 33.

Strani državljanin i osobe bez državljanstva mogu dobiti uto¬čiš¬te u Republici Hrvatskoj, osim ako su progonjeni za nepolitičke zločine i djelatnosti oprečne temeljnim načelima međunarodnog prava.

Stranac koji se zakonito nalazi na teritoriju Republike Hrvat¬ske ne može biti protjeran ni izručen drugoj državi, osim kad se mora izvršiti odluka donesena u skladu s međunarodnim ugovorom i zakonom.

97. KONCILIJACIJA (POMIRLJIVOST) IZMEĐU AUTORITETA I SLOBODE str.23
Ostvarenje pojedinačnih sudbina nije moguće ako ljudima ne pripadaju određene slobode. Sloboda:
-omogućuje ljudima razvoj njihove osobnosti.
-se ostvaruje i uz određenu jednakost u raspolaganju u određenim sredstvima po njihovoj dispoziciji.
-se ostvaruje i uz participaciju ljudi u vršenju vlasti čime se omogućuje garancija njihovih sloboda..
Problem koncilijacije (pomirljivosti) između pojednica i kolektiva, slobode i autoriteta koji postoji kao opći problem, poseban je problem ustavnog prava, a postoji i u svim drugim juridičkim disciplinama (opozicija između roditeljske snage i želje za nezavisnošću kod djeteta, opozicija između osobnih interesa zaposlenih i interesa poslodavca...)
+ o pojmu kontestacije (pitanje br. 5)

98.TIPOVI USTAVA KROZ POVIJEST USTAVA RH  (RAZVOJ USTAVNOSTI)

Hrvatska je svoj prvi vlastiti Ustav u modernom smislu te riječi dobila tek u 20. st. Riječ je o Ustavu Narodne RH iz 1947. Do toga je Hrvatska kao i neke druge zemlje dugi niz stoljeća državnopravno egzistirala pod ustavom u materijalnom smislu. Ovu razliku između materijalnog i formalnog ustava uočio je još B. Šulek (19 st) govoreći kako mi nemamo noviji ustav, već tzv. "ustav u općem smislu", star  preko 1000 godina koji je materijalan u smislu "skupa stalnih i starih zakona.." Najvažniji materijalni izvori hrvatskog povijesnog ustava  bili su : Pacta Conventa iz 1102, Zlatna bula Andrije II iz 1122, Pragmatička sankcija iz 1712.
Nakon 1848, i konstituiranja Austro-Ugarske monarhije, kojoj je Hrvatska dio, ona ostaje  pod austrijskim ustavima sve do raspada Habsburske monarhije.

U razdoblju Kraljevine SHS, odnosno Kraljevine Jugoslavije (1918.-1941) Hrvatska također nema vlastitog ustava. Kao sastavni dio Monarhije kojoj su na čelu Karađorđevići, Hrvati žive najprije pod Ustavom iz 1921, a zatim Ustavom iz 1931.
Mada je raspad Monarhijske Jugoslavije imao za posljedicu stvaranje NDH  (1941.-1945) karakter ove države nije tražio postojanje pisanog ustava.

Nasuprot takvog karaktera NDH, nastojanje da se u Hrvatskoj dođe do vlastitog pisanog Ustava koji bi rezultirao i učvrstio temelj državne suverenosti vidljivo je u odlukama ZAVNOH-a 1943. Kruna tih napora bilo je usvajanje Ustava Narodne RH iz 1947. Nakon Ustavnog zakona NR Hrvatske 1953. Hrvatska je kao socijalsitička republika imala još 2 Ustava. Bio je to Ustav SR Hrvatske iz 1963. i 1974. Federalizam nije donio Hrvatskoj ispunjenje mnogih ideala. Otuda korak učinjen 1990. Nakon provedenih višestranačkih i demokratskih izbora, RH kao samostalna i neovisna država 22. prosinca 1990. dobiva svoj prvi Ustav modenog i demokratskog tipa.
Revizije ustava bile su 97, 98, 2000. i na koncu 2001.

99. RAZLIČITI OBLICI SUVERENITETA USTAVA RH

Teorija o nacionalnom suverenitetu- prema ovoj teoriji suverenitet pripada naciji kao entitetu koji se shvaća kao moralna osoba različita od pojedinaca koji je sačinjavaju, u stvari naciju ne čine živi već i mrtvi, ali i oni koji se tek imaju roditi.

O SUVERENITETU U USTAVU RH:

A) DRŽAVNI - podrazumjeva se neovisnost državne vlasti (državna vlast u Hrvatskoj je slobodna u donošenju svojih odluka od svakog miješanja, tj. pravno nije obvezna da sluša zapovijedi bilo kakve strane vlasti koja se nalazi izvan njene teritorije.) Zatim nadmoć državne vlasti (na hrvatskoj teritoriji državna vlast je viša od bilo kakve druge vlasti ili faktora) i pravna neograničenost vlasti (državna vlast može donijeti kakve god hoće odluke, njenim odlukama nema nikakvih ograničenja).Ovo se ogleda u :
Članak 2. USTAVA RH:

Suverenitet Republike Hrvatske neotuđiv je, nedjeljiv i neprenosiv.

Suverenitet Republike Hrvatske prostire se nad njezinim kopnenim područjem, rijekama, jezerima, prokopima, unutrašnjim morskim vodama, teritorijalnim morem te zračnim prostorom iznad tih područja.

B) NACIONALNI-Nacionalna suverenost znači da nacija sama određuje hoće li stvoriti svoju vlastitu državu. Nacija je suverena u tom smislu što ima pravo na samoodređenje u pogledu odluke u kojoj će državi živjeti. U tom smislu se u "Izvorišnim osnovama" govori:

Republika Hrvatska ustanovljuje se kao nacionalna država hrvatskog naroda i država pripadnika autohtonih nacionalnih manjina: Srba, Čeha, Slovaka, Talijana, Mađara, Židova, Nijemaca, Austrijanaca, Ukrajinaca, Rusina i drugih, koji su njezini državljani, kojima se jamči ravnopravnost s građanima hrvatske narodnosti i ostvarivanje nacionalnih prava u skladu s demokratskim normama OUN i zemalja slobodnoga svijeta.
C) NARODNI -označava jedno svojstvo naroda, a ne države. Pod narodom se podrazumijeva skup građana koji žive u Hrvatskoj.
Članak 1.

Republika Hrvatska jedinstvena je i nedjeljiva demokratska i socijalna država.

U Republici Hrvatskoj vlast proizlazi iz naroda i pripada narodu kao zajednici slobodnih i ravnopravnih državljana.

Narod ostvaruje vlast izborom svojih predstavnika i neposrednim odlučivanjem.
100.USTAV KAO MAPA ILI PORTOFOLIO VLASTI
O USTAVU KAO OSNOVNOM ZAKONU DRŽAVE- Politički upravljači imaju potrebu da uspostavljaju i službeno reguliraju položaj i uloge različitih centralnih, regionalnih i lokalnih organa vlasti koji obavljaju zakonodavnu, izvršnu i sudsku funkciju.U tekstu Ustava osim organizacije vlasti, nalaze se odredbe koje omogućuju kontrolu i ograničenje vršenja vlasti. Najčešće su to norme koje se nalaze među političkim pravima čovjeka i građanina, a to su-sloboda tiska, govora, javnog okupljanja, odredbe koje garantiraju ustavnost i zakonitost sudskog postupka, nezavisnost i nepristranost sudstva...

O USTAVNIM ODREDBAMA- Osim pravnih normi, u ustavima susrećemo i čitav niz odredaba koje govore o političkim, ekonomskim i socijalnim zahtjevima naroda. Najčešće se pogled na svijet koji ima politička elita jedne države izražava u preambuli ustava.Ustavi sadrže i odredbe koje omogućuju njihovu parcijalnu ili totalnu promjenu i to putem legitimne i strogo određene procedure za promjenu.

U našem Ustavu pretežno se nalaze PRAVNE NORME ali ima odredaba koje imaju i NEPRAVNI KARAKTER. Nalazimo ih u Izvorišnim osnovama.

NORMATIVNI KARAKTER- imaju odredbe iz Izvorišnih osnova koje RH ustanovljuju kao "nacionalnu državu hrvatskog naroda i državu pripadnika autohtonih manjina kojima se jamči ravnopravnost s građanima hrvatske narodnosti."
101.KARAKTERISTIKE KABINETSKOG SISTEMA ( str. 289)
1) PRAVO PARLAMENTA DA "SKINE" VLADU

Kabinet ili vijeće ministara nastaje u parlamentu kojemu ostaje politički odgovorna .U principu kada većina u legislativnoj skupštini preda kabinetu mandat na upravljanje zemljom, skupština može prisiliti kabinet na ostavku ako većina ima primjedbi na politiku i odluke kabineta. Objekcija (primjedba) se izražava ili u odbijanju molbe kabineta da se glasuje o povjerenju, ili potvrdom zahtjeva za cenzurom koju iniciraju članovi parlamenta. Glasovanje protiv kabineta ne smatra se glasovanjem o povjerenju sve dotle dok se takvo glasovanje ne označi upravo kao glasovanje o povjerenju, odnosno sve dotle dok se takvo glasovanje ne shvati kao tako nešto i nikako drugačije.
Kabinet može pokrenuti pitanje o povjerenju ako smatra da bi takva mjera bila od vitalnog značaja za legislativni program.

Suvremeni Ustavi svojim odredbama uvode ograničenja na pravo parlamenta da isuviše često, neodgovorno i kratkovidno, ponekad i preemotivno predlaže glasovanje o povjerenju (cenzuri). Sredstvo koje štiti egzekutivu  od neodgovornih ispada legislatora jeste zahtjev po kojemu glasovanje o povjerenju može zatražiti tek kvalificirana većina zastupnika.

2) PRINCIP KOLEKTIVNE ODGOVORNOSTI 

Pošto prvi ministar odredi sastav kabineta -kabinet stoji i pada kao cjelina ( za razliku od predsjedničkog sistema u kojemu kabinet predstavlja grupu personalnih savjetnika predsjednika). Japanski ustav predviđa : "Kabinet će u vršenju svoje egzekutivne vlasti biti kolektivno odgovoran. Ako Predstavnički dom izglasa odluku o nepovjerenju,ili odbije rezoluciju, Kabinet će dati kolektivnu ostavku"

3) USTAVNO OVLAŠTENJE VLADI (KABINETU ILI PREDSJEDNIKU S UČEŠĆEM KABINETA) DA RASPUSTI PALAMENT I PRIJE NEGO TOM PARLAMENTU ISTEKNE MANDAT NA KOJI JE IZABRAN.

Parlament je obično zaštićen od raspuštanja prvih nekoliko mjeseci nakon izbora i u nekoliko zadnjih mjeseci prije isteka mandata. Raspuštanje parlamenta dolazi nakon glasovanja o nepovjerenju što pokazuje da nova većina u parlamentu još nije pronađena pa nema osnove po kojoj bi se utemeljio novi kabinet.

Navedene karakteristike kabinetskog sistema: pravo parlamenta da skine vladu, kolektivna odgovornost parlamenta, te pravo kabineta ili predsjednika s učešćem kabineta da raspusti parlament i raspiše nove izbore, obično se sumiraju u izreci da su " kabinet i parlament jedan drugome u međusobnoj milosti".
4) ZAHTJEV DA ČLAN KABINETA BUDE IZABRANI ČLAN PARLAMENTA

Britanija i mnoge druge zemlje koje su bile inspirirane britanskim sistemom najprije biraju članove državne legislature. Nakon toga parlamentarna većina određuje koji će se to izabrani članovi primiti egzekutivnih odgovornosti.

5) BIRAČI NIKADA NE GLASUJU ZA ŠEFA EGZEKUTIVE DIREKTNO

Prvi ministar koji je vođa svoje stranke mora u svojoj izbornoj jedinici biti izabran od strane birača za njihova predstavnika. Birači znaju da njihov predstavnik može postati premijer ako njegova stranka pobjedi na nacionalnom planu i ako njihov predstavnik ostane stranački vođa. Ako stranka izgubi svoje vodeće mjesto u stranci, on još uvijek ostaje parlamentarni predstavnik svoje lokalne izborne jedinice.

6 ) RAZLIKE IZMEĐU ŠEFA DRŽAVE I ŠEFA VLADE

U praksi se ova distinkcija naziva bicefalnom egzekutivom.

Prvi ministar uživa prestiž kojeg derivira iz svoje vlasti. Predsjednik republike ili monarh svoj prestiž temelji na drugim osnovama a ne na ovlaštenjima vlasti. On je ceremonijalan predstavnik države ili nacije ali je u političkom smislu gotovo beznačajan.
102.KARAKTERISTIKE PREDSJEDNIČKOG SISTEMA (str. 296)
Izvršnom vlasti u potupnosti raspolaže državni poglavar, dok zakonodavnom potpuno gospodari parlament. PR ne može raspustiti parlament , kao što parlament ne može utjecati na državnog poglavara (SAD).

1)FUZIJA ILI KOMBINACIJA CEREMONIJALNIH FUKCIJA S POLITIČKIM NADLEŽNOSTIMA

U predsjedničkom sistemu predsjednik obavlja dualnu funkciju: on je istovremeno i prvi ministar i predsjednik republike.

2) PODJELA LEGISLATIVNOG I EGZEKUTIVNOG PERSONALA

3) ODSUSTVA KOLEKTIVNE ODGOVORNOSTI

Kabinet ne prati kolektivna odgovornost . Kabinet je sastavljen od predsjednikovih personalnih savjetnika koji su individualno odgovorni predsjedniku a preko njega narodu. Oni su zaštićeni egzekutivnom privilegijom koja im omogućuje da na istražna pitanja legislatora koja se tiču unutrašnjeg rada egzekutivne grane vlasti ne moraju davati odgovore.

4) ODREĐENO VREMENSKO TRAJANJE MANDATA PREDSJEDNIKA

Najčešće trajanje službe predsjednika republike kao šefa egzekutive je 7 godina; određeno je ustavom. Premijeri svoju funkciju zadržavaju onoliko dugo koliko uspjevaju održati većinu u predstavničkom tijelu (kad se radi o višepartijskom sistemu) ili onoliko dugo koliko uspjevaju zadržati vodstvo u partiji (u jednopartijskom i dvopartijskom sistemu).
---) Prednosti ograničenog vremena obavljanja funkcije predsjednika:

- Fiksni mandat omogućuje planiranje, eplikaciju konzistentne (trajne) politike na duži period. Ponovni izbor uspješnog predsjednika podvostručuje njegovo vrijeme u službi, nacija još jedno vrijeme može koristiti mudrost i iskustvo takvog predsjednika.
- Fiksirani mandat smanjuje zavisnost egzekutive od nestalnih, ponekad promjenjivih pogleda zastupnika u parlamentu.

---) Nedostaci fiksiranog mandata:

- Relativni imunitet predsjednika glede nezadovoljnika u dijelu legislativne većine može ovoga učiniti bešćutno ograđenim od raspoloženja u zemlji.

U slučaju da su krivi zbog teškog zločina, lošeg vladanja ili ih prati teška mentalna ili fizička bolest, mogu se skinuti sa funkcije i prije isteka roka.

Zamjenjuje ih najčešće predsjednik parlamenta.

Predsjednik mora da bude zaštićen protiv neodgovornosti političke zloupotrebe klauzule o nesposobnosti. No i nacija bi trebala biti zaštićena da njome upravlja fizički ili mentalno ruinirani predsjednik.

103. HRVATSKA  I POLUPREDSJEDNIČKI SUSTAV IZ 1990. (str. 303)
Jedan će se politički sistem smatrati polupredsjedničkim onda kada  Ustav na snazi kombinira sljedeća tri elementa:

a) kada predsjednika republike biraju građani na općim izborima,
b) kada predsjednik ima značajan krug nadležnosti,
c) kada naspram njega postoji premijer i ministri koji raspolažu egzekutivnom vlašću i koji mogu biti na vlasti jedino ukoliko imaju povjerenje parlamenta.

U HR Ustavu iz 1990. se to vidi u ustavnopravnom odnosu PR i Vlade RH , npr, PR imenuje i razrješava PR Vlade i ministre....

104.ZAKONODAVNA DELEGACIJA (str.307)
Članak 87.

Hrvatski sabor može, najviše na vrijeme od godinu dana, ovlastiti Vladu Republike Hrvatske da uredbama uređuje pojedina pitanja iz njegova djelokruga, osim onih koja se odnose na razradu Ustavom utvrđenih ljudskih prava i temeljnih sloboda, nacionalna prava, izborni sustav, ustrojstvo, djelokrug i način rada državnih tijela i lokalne samouprave.

Uredbe na temelju zakonske ovlasti ne mogu djelovati unatrag.

Uredbe donesene na temelju zakonske ovlasti prestaju vrije¬diti istekom roka od godinu dana od dana dobivene ovlasti, ako Hrvatski sabor ne odluči drukčije.

105. ZAKONODAVNA PROCEDURA
.

Članak 84.

Pravo predlagati zakone ima svaki zastupnik, klubovi zastupnika i radna tijela Hrvatskoga sabora te Vlada Republike Hrvatske.

Članak 88.

Predsjednik Republike proglasit će zakone u roku od osam dana od kada su izglasani u Hrvatskom saboru.

Ako Predsjednik Republike smatra da proglašeni zakon nije u skladu s Ustavom, može pokrenuti postupak za ocjenu ustavnosti zakona pred Ustavnim sudom Republike Hrvatske.

